भोजपुरी गीतन में फूहड़ता – Anjoria\nअगस्त 5, 2013 भोजपुरी गीत, भोजपुरी गीतन में फूहड़पन\nहम छुट्टी ना रहला का कारन गायन के गिनल-चुनल कार्यक्रम दिहींले. एहसे जहाँ गावल असहज लागी, ओहिजा पहिलहीं मना कऽ दिहींले. पहिलहीं जानकारी ले लिहींले कि कवना तरह के प्रोग्राम बा आ के-के आवऽता. ठीक लागल त सँकार लिहलीं, नाहीं त कवनो बहाना कऽ के हाथ जोरि लिहलीं. कुछ दिन पहिले अपना एगो मित्र आ सीनियर भोजपुरी गायक से दुख-सुख बतियावत रहीं. पुछलीं – भइया रउरा अइसन कठिनाई होला कि ना ? उहाँके जवाब से संतोष त मिलल बाकिर मन बहुत दुखियो भइल. कहलीं कि, देखऽ विमल ! हम त साफ-साफ कहि देलीं कि हम जवन गाईंले तवने गाइबि. ऊहे सुनेके होखे त एडवांस रहे दऽ, ना त ले जा. अब भोजपुरी गावल बहुत कठिन हो गइल बा. लोकगीत गाइबि त छठे-छमासे कबो प्रोग्राम मिल जाई आ आज-काल्ह के लइका जवन गावतारे सन ऊ गाइबि त रोजे चानी बा. भाई, अब दोसरका त हमनी से संभव नइखे. एहसे हम अपना श्रोता वर्ग के निर्धारण कऽ लेले बानी. हम अब कवनो चिंता ना करीं. खाए-पीए के पइसा नोकरी से मिल जाला, गायन के खाली सवख खातिर रखले बानी. कुछ सरकारी प्रोग्राम मिल जाला. अब ओहमें केहू ऊ वाला गाना गावे के प्रेसर त नाहिंए दी. बस ठाट से गाईंले. ऊ वाला गाना माने फूहर गाना, जवन तथाकथित सभ्य लोगन खातिर सुनल संभव नइखे भा जवना गीतन के केहू खासकर भोजपुरी जाति अपना बेटी बहिन का साथे नइखे सुनि सकत.\nहमार ई समस्या हमरा अकेले के नइखे. अब ई सभके भोगेके पड़ रहल बा. जे प्रोफेसनल गायक बा आ स्थापित हो गइल बा, ऊ कसहूँ आपन ईजति बँचा रहल बा काहेंकि इलेक्ट्रॉनिक चैनल उनका के जिंदा रखले बाड़े सन बाकिर जे समय भा जोगाड़ का अभाव में उहनी से नइखे जुड़ल ऊहन लोग के त खटिया खाड़े समुझीं. हिंदी आ पंजाबी के प्रभाव (प्रकारांतर से पाश्चात्य संगीत के देखा-देखी) अइसन रहल कि बइठिके गावल जइसे अब बंदे हो गइल. खड़ा होके गवला का सङही कुछ नचनियो लोगन के प्रोग्राम में राखल जरूरी हो गइल, एगो गजबे चलन चल गइल. म्यूजिको इंस्ट्रुमेंट्स के संख्या बढ़े लागल, सङहीं मंच आ माइको के इंतजाम महङा होखे लागल. अब कइसे कराई केहू चौपाल पर कार्यक्रम ? भोजपुरी संगीत के आयोजन दिनोदिन महङा होत जा रहल बा. हद त तब हो जाला जब गायन में सुर के महत्व ताख प धरा जाला आ गायक लो’ नाचे में लाग जाला. एहिजो तक ठीक बा चलि जाई बाकिर गायक जी महाराज, रउँआ अब का करबि ? अब गायक जी साड़ी पहिनि के गावे लगले. उतरबि कंपटीशन में ?\nबहुत नीक लागेला जब केहू भोजपुरी लोकगीत सुनावेला. बाकिर आज के पीढ़ी सुनहीं के तइयार नइखे. एकरा चटक मसाला चाहीं. डाँड़ ना हिलल आ मुह से सीटी ना निकलल त गाना के कवनो मतलबे ना भइल. बुझात नइखे कि एह परिवर्तन के राज का बा काहेंकि ई बदलाव हर घर में आइल बा ? हमरा खयाल से एकर दोष वैश्वीकरण आ वॉलीवुड के कुछ-कुछ दिहल जा सकऽता. इंटरनेट आ इलेक्ट्रॉनिक चैनलन के कमाल ई बा कि एह पीढ़ी के अपेक्षा के दायरा बढ़ि गइल बा. ऊ जवन देखी-सुनी आ नीक लागि जाई, ऊहे नु खोजी ? एमें ओकर दोष कहाँ बा ? हिंदी गीतन में तथाकथित फुहरकम जवना बिंदु तक स्वीकार्य बा, घर-घर में गावे-बजावे में केहू के आहस नइखे लागत, ओकरा से बहुत कम में जब ऊ भोजपुरी में आ जाता त आदमी घिनाए लागऽता. अतना भेदभाव काहें ? हिंदी फिल्मी गीतन पर अतना मेहरबान काहें बानी सभे ? ईहो त हो सकऽता कि एकरा पीछे एकरे प्रभाव होखे. आखिर फुहरकम एह स्तर तक पइसल कइसे हमनी के संस्कृति में ? जिम्मेदारी त फिक्स करहीं के परी, बाकिर सगरी मंथन का बाद. जल्दीबाजी में कुछो कहल ठीक ना होई.\nजो एकरा के गिरावट का नजर से देखल जाई त हर क्षेत्र में ई गिरावट आइल बा. साहित्य, शिक्षा आ नैतिक मूल्य का साथे बेवहारो में ई गिरावट आसानी से लउक जाई. कुछ अइसने परिस्थिति लता जी का साथे शुरुआत में रहे. शास्त्रीय संगीत के महारथी लोगन के ब्यंग बाण उहाँके खूब झेलेके परल रहे. आलोचक लोगन के कहनाम रहे कि फिल्मी संगीत लोगन के कान बिगार देले बा, एहसे शास्त्रीय संगीत के सत्यानाश हो रहल बा, भारतीय संगीत में गिरावट आ रहल बा. तब कुमार गंधर्व जी लता जी के पक्ष में तर्क देले रहीं कि फिल्मी संगीत श्रोता लोगन के कान बिगरले नइखे बलुक सुधारि देले बा. आजु लोगन के स्वर ज्ञान बढ़ रहल बा, सुरीलापन के समझ में बढ़ोत्तरी हो रहल बा, तरह-तरह के लय के प्रकार भी सुनाई पड़ रहल बा. एह तरह से कहल जा सकऽता कि लता नया पीढ़ी के संगीत के संस्कारित कइले बाड़ी. का लता तीन घंटा के महफिल जमा सकऽतारी ? एह प्रश्न पर कुमार गंधर्व जी उलटे प्रश्न कइलीं कि का कवनो एक नंबर के गायक तीन मिनट के फिल्मी गीत लता नियन कुशलता आ रसोत्कटता से गा सकेला ? ई लता के खासियत बा, दोष ना. रउँओ सभ कुछ अइसने कर देखाईं, केहू मना करऽता ? एमें लता के माथे दोष मढ़ला के माने का बा ? आ समय एकर गवाह बा कि लताजी के देश का, दुनिया स्वीकार लिहल आ एह तरह के आरोप लगावे के फेरू केहू के हिम्मत ना परल. एह उदाहरण का माध्यम से हम एगो दृष्टिकोण राखल चाहतानी. एहू कोण से विचार कइल जा सकऽता काहेंकि संस्कृति आ संगीत के जवना अवमूल्यन से हम, रउँआ, इहाँका, उहाँका- सभे चिंतित बानी, ओकरा फइलाव का केंद्र में केहू एक, दू भा तीन आदमी नइखे. ई बदलाव व्यापक पैमाना पर बा. एह से एकरा कारन का मूल में गइल बहुत जरूरी बा, छी मानुख में एकर समाधान नइखे.\nहमरा एह नया दृष्टिकोण का पीछे ठोस आधारो बा. जो बिरहा, लोरकी आदि कुछ खास शैली के छोड़िके चलल जाउ त बीसवीं शताब्दी के अंतिम दशक के कुछ पहिलहीं से भोजपुरी संगीत में एकल गायन का ओर खिंचाव बढ़े लागल रहे. ओहसे पहिले भोजपुरी में रामायण गायकी (सामूहिक गायन शैली) के बोलबाला रहे जवना में बच्चन मिश्र, बीरेन्द्र सिंह, धुरान, राम एकबाल-तिलेश्वर आदि के चलती रहे. एकल शैली के कार्यक्रम पहिलहूँ चलत रहे. एह में बवना बाबा, बच्चा मिश्र, शंकर चौबे आदि गायक अपना-अपना एरिया में लोकप्रिय रहे लोग बाकिर एह लोगन के कवनो टेप ना बाजत रहे. विंध्यवासिनी सिंह, खलील, भरत सिंह भारती आकाशवाणी पर प्रसिद्ध रहे लोग. एह मामला में बिरहा में बालेश्वर के, नाच में चाई ओझा के , नया चाल के लोकगीतन के महिला वर्ग में शारदा सिंह आ पुरुष वर्ग में मुन्ना सिंह के कैसेट बाजत रहे. एह घरी पुरुष वर्ग में विविध तरह के गायकी के अभाव रहे. तब भरत शर्मा के जुड़ाव कैसेट कंपनियन से भइल आ ऊ रामायण गायन से निकल के एकल संगीत में आ गइले. बाकिर कुछे दिन बाद भोजपुरी संगीत खातिर ढेर लोकल कैसेट कंपनी खुल गइली सन आ नया-नया प्रतिभा के ताँता लागि गइल. लोकगीत के हर क्षेत्र खङ्घराए लागल. बदलाव के नया दौर मनोज तिवारी से शुरू भइल. एकरा पहिले पुरुष वर्ग में हाई स्केल से गावेवाला लोगन के तूती बोलत रहे बाकिर मध्यम से गावेवाला मनोज तिवारी के श्रोता काफी तेजी से बढ़ि गइले. गायको लोगन में इनके ज्यादा अनुकरण भइल. मंच पर खड़ा होके गावल आ सुनल लोगन के नीक लागे लागल. सुर का हिसाब से पवन सिंह आ विषय का हिसाब से देवी भी एह दिसाईं लोकप्रिय भइली. ओइसे त आजु भोजपुरी के सर्वाधिक चर्चित महिला गवनिहारन में कल्पना के नाँव बा बाकिर भिखारी ठाकुर के गीतन के गंभीर प्रस्तुति का बाद उनुका कद में जबर्दश्त बढ़ोत्तरी भइल. दुर्भाग्य से एही काल में कुछ सस्ता लोकप्रियता बटोरेवाला पुरुष गायक लोगन के पदार्पण भइल, जे प्रतियोगिता के फुहरकम का दिशा में मोड़िके रातो-रात प्रसिद्ध हो गइले. बाकिर, पान-छव बरिस से ज्यादा ना चलल ई लोग. एह लोगन के कैसेट अपने आप बिकल बंद हो गइल| इहाँ सभ जवना फुहरकम पर उतर गइल रहीं, ओकरा बाद कुछ बाँचत ना रहे. ओहू घरी अश्लील गायकी पर खूब हल्ला भइल रहे, बाकि धीरे-धीरे दबि गइल आ ईहों सभ ठंढा गइलीं. बाकिर एह प्रवृत्ति आ तकनीक के विषाणु खतम ना भइल रहन सन. एकइसवीं सदी का आरंभ से पॉप संगीत के नाम पर, विशेष करके नृत्य खातिर बनल गीतन के दौर आइल आ तकनीक का सङही विषय सामग्री में भी बदलाव आइल. सामाजिक, पारिवारिक आ राष्ट्रीय समस्या लोकप्रिय भइली सन बाकिर कवनो नियंत्रण का अभाव में कामुक विषय फेरू से जोर पकड़े लागल, जवना के लोग दबल आवाज में फूहड़ कह रहल बा. अबकी एकरा इलेक्ट्रॉनिक चैनलन के भी सहयोग मिल गइल आ एह तरह से फफन गइल. इतिहास बतावता कि फूहड़ गीतन के उमिरि ढेर ना होखे, बाकिर एह पारी ई भोजपुरी पर सटीक नइखे बइठत. आखिर एकर कारन का बा ? खाली बिरोध से एह पर काबू पावल जा सकऽता का ?\nडा॰ रामरक्षा मिश्र विमल जी भोजपुरी के प्रतिष्ठित कवि साहित्यकार होखला का साथही गायको हईं एहसे एह विषय पर इहाँ के लिखल ई लेख मथे जोग बा. आशा बा कि रउरो सभे एह बारे में आपन राय जरूर देब.\nकाम करे गुलाब जल के, नाम हवे गोबर सिंह\nOne thought on “भोजपुरी गीतन में फूहड़ता”\nbyas kumar pal allahabad uttra pradesh कहते हैं:\nअगस्त 9, 2013 को 1:32 अपराह्न पर\ni amawriter hindi and bhojpuri films


अप्रैल 15, 2010 भउजी हो\nबहिर थोड़े हईं. कवना बात का बारे में पूछत बानी?\nसुने में आवत बा कि देश में शौचालय से बेसी मोबाइल हो गइल बा.\nत एहमें अचरज का बा? एगो शौचालय से कई लोग के काम चल जाला, जबकि एक एक आदमी के दू गो तीन गो मोबाइल रखे के पड़ेला. दोसरे, देश के बड़हन आबादी शौचालय के इस्तेमाले ना करे. ऊ सीधा मैदाने चल जाला.\nबाकिर संयुक्त राष्ट्र संघ के एजेन्सी एकरा के दुखद संयोग बतवले बिया.\nकेहू ओह लोग से कबो पुछले बा कि टायलेट पेपर से पोंछिये के काम चलावे वाला लोग दोसरा का आदतन का बारे में का कही?\nभउजी तू त पोंछीटे खोल दिहलू.\nराउर बतिये अइसन रहल ह.


विजय लाल यादव के जान हथेली पर – Anjoria\nविजय लाल यादव के जान हथेली पर\nबिरहा सम्राट का रूप में तहलका मचावे वाला आ भोजपुरी सिनेमा में हीरो का रूप में प्रसिद्धी हासिल कर चुकल विजय लाल यादव हमेशा कुछ ना कुछ कारनामा करत रहेले. कबो बियाह करेले त कबो भईया के ससुरारी में धमाल मचावेले. आ अब त आपन जान हथेली पर ले लिहले बाड़न. जी हँ, सुपर डुपर हिट फिल्म “भईया के ससुरारी” के अपार सफलता का बाद ऊ एक बार फेर निखिल इंटरटेनमेंट का बैनर में बनत भोजपुरी फिल्म “जान हथेली पर” में एगो दमदार भूमिका करे जा रहल बाड़े. एह फिल्म के निर्मात्री रीना एस. पासी हई आ फिल्म में इनकर साथी कलाकार रहीहे – रानी चटर्जी, विराज भट्ट, वर्षा तिवारी वगैरह. विजय लाल यादव के जल्दिये आवे वाली फिल्मन में – त्रिनेत्र, बुलंदी, करंट मारे गोरिया वगैरह के नाम शामिल बा.\n(स्रोत – दिनेश चन्दर)\nअजय दीक्षित के बागी तेवर


May 2013 – Page6– Anjoria\nMonth: May 2013 (Page 6)\nशुभी शर्मा साईन कइली तीन गो फिलिम\nहालही में रिलीज भइल अपना फिलिम ‘वीर बलवान’ के मिलल अपार सफलता के बाद सिनेमा भोजपुरी के स्टार अदाकारा शुभी शर्मा हाल ही में तीन गो नया फिलिम साइन क लिहली. एह फिलिमन में एगो फिलिम निर्देशक एम.आई. राज के बा जवना में शुभी सुपरस्टार रविकिशन आ पवन सिंह संगेपूरा पढ़ीं…\nभोजपुरी परदा पर दक्खिन भारत के सायरन मधु शर्मा के जलवा\nदक्खिन भारत के अनेके सुपरहिट फिलिमन के अदाकारा रहल मधु शर्मा के जलवा एह घरी भोजपुरीओ परदा पर खूबे चलत बा. मशहुर निर्माता अभय सिन्हा आ टी०पी० अग्रवाल के बनावल आ अनिल अजिताभ निदेशित ‘एक दुजे के लिए’ से भोजपुरी परदा पर इंट्री मारे वाली मधु शर्मा अब रविकिशन संगेपूरा पढ़ीं…\n‘वीर बलवान’ शानदार व्यवसाय संगे रिलीज भइल\nपिछलका हफ्ता रिलीज भइल हिना इंक के भोजपुरी फिलिम ‘वीर बलवान’ पूरा बिहार में शानदार व्यवसाय करत बिया. निर्माता बाबू त्यागी आ निर्देशक राजू के ई फिलिम पहिलका हफ्ता में बिहार के पचास गो सिनेमाघरन से 30 लाख रूपिया के नेट बिजनेस बिटोरले बिया. अनेके सिनेमाघर में ई फिलिम दुसरकापूरा पढ़ीं…\n‘‘बीवी नं०-1’’ के शानदार ओपनिंग\nभोजपुरी सुपरस्टार निरहुआ आ हॉट गर्ल मोनालिसा अभिनीत भोजपुरी फिलिम ‘बीवी नं०-1’ पिछला शुक के बिहार के 70गो सिनेमाघरन में रिलीज भइल आ एकरा शानदार ओपनिंग मिलल बा. रिपोर्ट बा कि सगरी जगहा से हाउसफुल से डबल क्लेक्शन बटोराइल बा. कई जगहा त ई रिकार्ड बनवले बा. हँसी आ बढ़ियापूरा पढ़ीं…\n– जयंती पांडेय दिल्ली में एगो बड़ भयानक घटना घटल. वइसे दिल्ली जगहिए बड़ा भयानक घटना के नतीजा ह. कलकाता के सिपाही विद्रोह के गोड़ से मसल दिहला का बाद ई शहर राजधानी बनल. मुगलो काल में कुछ अइसने भइल रहे आ कौरवो पांडव के जमानो में. बाबा कहलें, तपूरा पढ़ीं…\nबतकुच्चन – १०९\nहुकहुकी चलत बा. केकर? अब का कहल जाव कि केकर. ओने सरबजीत के त एने सरकार के. कब साँस रुक जाई केहु नइखे जानत. आ साँच कहीं त साँस त कब के रुक गइल बा. बस वेंटिलेटर के सहारे साँस चलत बा. केहु के वेंटिलेटर मशीन से, त केहु केपूरा पढ़ीं…\n'बनारस वाली' के मिलल बम्पर ओपनिंग\nआराधना सिनेविजन के बैनर तले बनल फिलिम ‘बनारस वाली’ पिछला 19 अप्रैल के रिलीज कइल गइल आ एकरा बिहार, उत्तरप्रदेश, दिल्ली आ मुंबई सगरो बम्पर ओपनिंग मिलल. पवन सिंह, मोनालिसा आ शुभी शर्मा अभिनीत ई फिलिम देखेवालन के दिल छू लेत बिया. कहानी प्रेरक आ मनोरंजन से भरपूर बा. एकरपूरा पढ़ीं…\nएक्शन इमोशन आ रोमांस के छौंक वाली फिलिम 'दिलदार सांवरिया'\nसिनेमा भोजपुरी के हॉट केक अभिनेत्री अंजना सिंह आ नवही अभिनेता यश कुमार मिश्रा के रोमांटिक जोड़ी वाली फिलिम ‘दिलदार सांवरिया’ प्रदर्शन खातिर तइयार बा आ एही महीना बिहार में रिलीज होखे वाला बा. बैनर – तन्वी मल्टीमीडिया निर्माता – दीपक शाह निर्देशक – विशाल वर्मा गीत संगीत – विनयपूरा पढ़ीं…\nदिल हो गईल कुर्बान पर दर्शक कुर्बान हो गइलें\nबिहार में रिलीज़ भइल फिलिम ‘दिल हो गईल कुर्बान’ के बढ़िया सफलता मिलल बा. एह फिलिम में अविनाश शाही हालात के शिकार हो के बाहुबनल एगो मुसलमान युवक के भूमिका में बाड़ें. आर॰ एस॰ तिवारी पुलिस अधिकारी बनल बाड़ें. अविनाश शाही के अपोजिट प्रिया शर्मा आ आर॰ एस॰ तिवारी केपूरा पढ़ीं…\n'वीर बलवान' में मनोज टाईगर के खूंखार खलनायक मान लिहले दर्शक\nपहिला बेर कवनो कामेडियन के दर्शक खलनायक का रूप में सकरले बाड़ें. भोजपुरी के चर्चित आ जबरदस्त स्टंट वाली फिलिम ‘वीर बलवान’ के बिहार में जबरदस्त सफलता मिलल बा आ एकरा में बताशा चाचा का नाम से मशहूर कामेडीयन मनोज टाईगर मुख्य खलनायक बनल बाड़ें. नायक पवन सिंह आ खलनायकपूरा पढ़ीं…\nजून में रिलीज होखी "बिहारी रिक्शावाला"\nसिनेमा भोजपुरी के बहुचर्चित फिलिम “बिहारी रिक्शावाला” प्रदर्शन ला तइयार बा आ जून में बिहार के सिनेमाघरन में देखावल जाई. बिहारी रिक्शावाला बनल विनय आनन्द के कहना बा कि फिलिम दर्शकन के पसंद ध्यान में राखत बनावल गइल बा आ एकर संगीत बहुते बढ़िया बा. एह फिलिम में विनय आनन्दपूरा पढ़ीं…


छोटा भीम - विकिपीडिया\nभारतीय एनीमेशन सीरीज\nछोटा भीम कामेडी आ एडवेंचर आधारित कहानी वाला एगो भारतीय एनीमेशन सीरीज बा जे पोगो टीवी पर प्रसारित होला। एकर प्रसारण साल 2008 में सुरू भइल। एकर निर्माता राजीव चिलाका बाने।\nलिटल भीम, भीम\nकॉमेडी, एक्शन, एडवेंचर\n(सीजन 1,2,3,4 2007-2010) राज विश्वनाथ\nअंग्रेजी, हिंदी, तमिल\nसीजन 1 (2008-09)\nसीजन2(2009-10)\nसीजन3(2011-12)\nसीजन4(2012-13)\nसीजन5(2013-14)\nसीजन6(2014-15)\nसीजन7(2015–बर्तमान)\n425 भाग 26 फिलिम\nछोटा भीम एनीमेशन कार्टून के कहानी एह सीरीज के हीरो भीम नाँव के लइका आ उनके दोस्त सभ के कारनामा पर आधारित होला। ई सभ पात्र ढोलकपुर नाँव के एगो काल्पनिक राज्य (गाँव) के निवासी हवे लोग। सीरीज के मुख्य चरित्र सभ में भीमा के अलावा, छुटकी, राजू, जग्गू (बंदर), कालिया, आ ढोलू अउरी भोलू बा लोग।\n2 प्रमुख किरदार\nएह एनीमेशन के कहानी ढोलकपुर नाँव के एगो काल्पनिक गाँव में मौजूद राज्य के बारे में बा जे भारत के कौनों देहात के इलाका में कल्पित कइल गइल बा। एह गाँव में भीम नाँव के लइका रहे लें जिनके छोट उमिर (9 साल) के कारन छोटा भीम भी कहल जाला। भीम एगो ताकतवर आ बहादुर लइका हऽ। भीम के हारातुजी में कालिया नाँव के लइका रहे लें जे भीम से इरखा करे लें आ हमेशा भीम से अपना के आगे देखावे से कोसिस में लागल रहे लें।\nएह एनीमेशन कहानी में कुछ प्रमुख किरदार बाड़ें जे लगभग हर एपिसोड में रहे लें। इनहन लोग के संछेप में परिचय दिहल जा रहल बा:\nभीम भा छोटा भीम, जे एह सीरीज के मुख्य किरदार आ हीरो हवें। ई एगो लइका हवे जे सुभाव से निडर, साहसी आ एडवेंचर (नया रोमांचक काम) में रूचि रखे वाला बाने। भीम अपना उमिर के लइका सभ के तुलना में बहुत ताकत वाला भी हवे। भीम के सभसे पसंद के चीज लड्डू हवें आ लड्डू खाए के बाद इनके ताकत अउरी कई गुना बढ़ जाला। लड्डू के प्रेम भीम के अतना हवे कि ऊ अक्सर टुनटुन मौसी, जे लड्डू बनावे आ बेचे ली, के दुकान से लड्डू चोरा लेलें जेह पर मौसी अक्सर भीम से नराज रहे ली। अक्सरहा ई लड्डू मौसी के लइकी छुटकी ले आ के भीम के देले।\nभीम के भेसभूसा में धोती बा जे नारंगी भा केसरिया रंग के बाटे। एकरे अलावा भीम के लिलार पर तिलक (टीका) रहे ला। एह तरीका से भीम अपना ताकत आ बुद्धिमानी से ढोलक पुर के संकट से उबारे के काम करे लें।\nछुटकी एगो लइकी हवे। चंचल छुटकी ढोलकपुर के एह सभ लइका-लइकिन में सभसे बुधिमान हवे आ छींटदार फ्राक पहिरे ले। छुटकी के झोला में लड्डू रहे ले जे जरूरत पर भीम के कामे आवे लें। छुटकी असल में टुनटुन मौसी के बेटी हवे आ दूकान में लड्डू बनावे में भी मदद करे ले।\nराजू एह सीरीज के प्रमुख किरदार में से एक हवें। राजू चार साल के एगो लइका हवे जे भीम के आपन रोल माडल माने ला। राजू के खासियत जबरजस्त निशानेबाज भइल हवे आ तीर चलावे में ऊ 'अर्जुन कप' जित चुकल हवें। राजू के गुस्सा बहुत जल्दी आवे ला खासतौर प तब जब कुछ गलत होखत होखे या राजू के केहू रिगावे। राजू के कपार पर बार बहुत कम हवे बाकी एह बात के मजाक बनावल ओकरा एकदम्मे ना पसऽन परे ला।\nजग्गू बंदर एगो बानर हवे। ई भीम आ राजू, छुटकी के दोस्त हवे आ बोल सके ला। एकरे अलावा ऊ जंगल के जानवर सभ से भी बतिया सके ला। कई बेर जंगल में ई भीम खाती बहुत मददगार साबित होला। जग्गू के केला पसंद हवे। सीरीज के कई गो कहानी मुख्य रूप से जग्गू पर आधारित बाड़ी स। उदाहरण खाती एगो कहानी में जग्गू के पोंछ बुरी चुडैल चोरा ले जाले बाद में ओकरा के सब लोग मिल के हासिल करे ला अच्छी परी ओकरा के दुबारा जोड़ देवे ली।\nराजिव चिलका आपन खुद के काम के रचना कइल चाहत रहलें जेह पर उनके खुद के बौद्धिक संपदा अधिकार होखे, न कि दुसरे कंपनी सभ खाती काम कइल चाहत रहलें जहाँ उनके काम के बौद्धिक अधिकार कौनों दूसर कंपनी के लगे चल जाय। एही क्रम में ऊ आपन खुद के एनीमेशन स्टूडियो अस्थापित कइलें जेकर नाँव गईं गोल्ड एनीमेशन रहल आ अस्थापना साल 2001 में भइल। उनके बहुत संघर्ष करे के परल काहें से कि कौनों टीवी चैनल भारतीय एनीमेशन के प्रसारण करे खाती तइयार ना रहल बलुक सगरी चैनल बिदेसिये एनीमेशन के ओर झुकाव वाला रहलें। जब ई कंपनी भारतीय कथा सभ पर आधारित बिक्रम बैताल आ कृष्णा के एनीमेशन सीरिज के प्रोडक्शन कइलस, केहू तरे पोगो टीवी एकरे प्रसारण खाती तइयार भइल।\nदिमाग में कांसेप्ट आवे के लगभग पाँच साल बाद छोटा भीम पहिली बेर टीवी पर साल 2008 में पोगो टीवी पर देखलाई पड़ल। ई सफल भइल आ प्रसारण जारी रहल। राजिव चिल्का के फाइनेंस करे वाला में समीर जैन बाड़ें जे मेरठ के जैन-अग्रवाल बिजनेस परिवार से हवें।\nराजीव चिलका के एह सीरिज पर कई किसिम के परभाव देखल जा सके ला। कहानी के हीरो एक ठो कम उमिर के लइका बाड़ें जिनके अंदर एडवेंचर के भावना बा आ महाभारत के बलवान पात्र भीम के नाँव पर एह लइका के नाँव रखल गइल बा जे एकरे बलशाली होखे के ओर इशारा करत बाटे। चिलका पर डिज्नी के एनीमेशन सीरीज दि एडवेंचर्स ऑफ टिनटिन, अमर चित्रकथा आ अउरी कई सुपर हीरो सभ के परभाव भी देख्लाई पड़े ला जे चिलका के बचपन के ज़माना में कॉमिक्स के रूप में छपें।\nभारत में एह सीरिज के प्रसारण पोगो टीवी पर होला। अगस्त 2011 तक ले एकर करीब 200 एपिसोड, 29 फिलिम रिलीज आ परसारित हो चुकल बाड़ें। \nई शो भारत के अलावा कई देस सभ में परसारित भ चुकल बा। श्रीलंका में ई सिरसा टीवी पर परसारित भइल आ एकर नाँव "चंडी" रहल। एकरे अलावा ई पाकिस्तान में कार्टून नेटवर्क आ पोगो टीवी पर परसारित भइल। वर्तमान में ई पाकिस्तान, अफगानिस्तान आ ईरान में परसारित हो रहल बा।\n↑ "'Chhota Bheem No. of episodes & movies , aired and planned as in August 2012, for future". पहुँचतिथी अगस्त 20, 2016.\n↑ "'Chhota Bheem No. of episodes & movies, aired and planned as in August 2012, for future". ओरिजनल से 2016-01-25 के पुरालेखित. पहुँचतिथी जनवरी 16, 2014.\n↑ 3.0 3.1 Balakrishnan, Ravi (25 May 2016). "How homegrown hero Chhota Bheem took on Mickey, Spidey, Oggy, and won". The Economic Times. पहुँचतिथी3November 2016.\n↑ "Chhota Bheem comes of age". DNA India. 28 अगस्त 2011. पहुँचतिथी 20 मई 2012.\n↑ "Home - domain expired". Sinhalacartoon.co. पहुँचतिथी 2018-08-27.\n"https://bh.wikipedia.org/w/index.php?title=छोटा_भीम&oldid=692769" से लिहल गइल


‘रंग दे प्यार के रंग में’ झलकी सीमा सिंह के नृत्य कौशल – Anjoria\nभोजपुरी डांसिंग क्वीन सीमा सिंह पिछला दिने निर्देशक अजय चौबे के फिलिम ‘रंग दे प्यार के रंग में’ ला आपन डांस फिल्मवली. एह फिल्म में पवन सिंह, विराज भट्ट, अउर संजय पांडे के मुख्य भूमिका बा.\nसीमा सिंह के भोजपुरी के डांस क्वीन अइसही ना कहल जाव. उनुका के चार साल से लगातार बेहतरीन डांस परफारमेंस के अवार्ड दिहल जात बा. आ भोजपुरी सिनेमा से जुड़ल शायदे कवनो डांस अवार्ड होखी जवन सीमा के ना मिलल होखो.


सबले अधिका गेटअप बदले वाला खलनायक संजय पांडे – Anjoria\nसबले अधिका गेटअप बदले वाला खलनायक संजय पांडे\nहिंदी सिनेमा में सबले अधिका गेटअप बदलले रहलें खलनायक प्राण आ अब भोजपुरी सिनेमा के प्राण कहाए वाला संजय पांडहू ओही तर्ज पर सबले अधिका गेटअप बदले वाला खलनायक बनल जात बाड़ें. हर गेटअप ऊ कहानी का माँग पर राखेलें. अपना आवे वाला फिलिम ‘धड़केला तोहरे नावे करेजवा’ में संजय पांडे फेरू एक बेर सभका के अपना गेटअप से चउकइहें. आदि शक्ति इण्टरटेनमेंट के एह प्रस्तुति के निर्माण सुपर गोल्ड आडियो एण्ड सिनेविजन प्रा. लि.करत बिया आ निर्देशक हउवें दिनेश यादव हे पहिले चर्चित निर्देशक राजकुमार पाण्डे के एसोसिएट रहलें आ दर्जन भर से बेसी सफल भोजपुरी फिलिम में योगदान दे चुकल बाड़न.\nपत्रकारिता से फिल्म निर्देशन में आइल दिनेश यादव एह फिल्म से उत्तर प्रदेश आ बिहार के चर्चित गायक विजय वर्मा के सिनेमा का परदा पर उतारत बाड़ें. विजय वर्मा के नायिका बाड़ी रानी चटर्जी आ साथी कलाकारन में संजय पाण्डे, कलुवा, निशा, उमेश सिंह, अयाज खान, आनन्द मोहन, रत्नेश अउर नीरज राज पौडेल के नाम बा. गीत लिखल बा प्यारेलाल यादव आ श्याम देहाती के, संगीत बावे श्याम देहाती के, मार-धाड़ निर्देशन दिलीप यादव के आ नृत्य निर्देशन कानू मुखर्जी के बा.\nएक्शन स्टार लकी आ मोहन राठौड़ के ‘लव यू सजना’\nमनोज तिवारी-रिंकू घोष के ‘अंधा कानून’ 13 जुलाई से मुंबई में


Movies are also shot at haunted places ghost was also seen in Bipasha Basu s make-up room Bhojpuri: भूतियो जगह पर होखेला फिल्मन के शूटिंग, बिपाशा बसु के मेकअप रूम में लउकल रहे भूत! – News18 Hindi\nBhojpuri: भूतियो जगह पर होखेला फिल्मन के शूटिंग, बिपाशा बसु के मेकअप रूम में लउकल रहे भूत!\nभूतन के गाछ आ खंडहर से निकाल के पूरा दुनिया में विचरण करावे में फिल्म इंडस्ट्री के बड़हन हाथ बा. लोग अपना जिनगी में असली भूत देखले होखे भा ना बाकिर सिनेमाई भूत त जरुरे देखले-सुनले होई. लोक चर्चा में त हर गाँव में कुछ भुतहा जगह बा. त सिनेमा भी लोक आ समाज से अलग त बा ना. ओकरे के मिर्च-मसाला लगा के परोसत रहेला, जवना के हॉरर फिल्म कहल जाला.\nभूत-प्रेत, चुड़इल-जिन्न के कथा हमेशा से रोचक, डेरावन आ रहस्यमयी रहल बा. लगभग सबका घरे ग्रैंड पेरेंट्स के पास भूत भा चुरइल के साँचो के देखला के जिक्र बा. जे गाँवे रहल बा उ त बूझीं जे अइसन दू चार गो गाछ, बगईचा, मोड़ भा ईनार-पोखरा के बारे में जरूरे जानत होई जहां एगो अतृप्त आत्मा के वास बा आ उ हर रोज अपना तृष्णा में भटकेला. हमरो लगे अइसन कई गो कथा बा, एगो आपबीती भी बा बाकिर आज फिल्मन के बारे में बात होई.\nफिलिम आ भूत-प्रेत, चुड़इल के नाता बहुते पुरान बा. हमरा कई बेर लागेला कि भूतन के गाछ आ खंडहर से निकाल के पूरा दुनिया में विचरण करावे में फिल्म इंडस्ट्री के बड़हन हाथ बा. लोग अपना जिनगी में असली भूत देखले होखे भा ना बाकिर सिनेमाई भूत त जरुरे देखले-सुनले होई. लोक चर्चा में त हर गाँव में कुछ भुतहा जगह बा. त सिनेमा भी लोक आ समाज से अलग त बा ना. ओकरे के मिर्च-मसाला लगा के परोसत रहेला, जवना के हॉरर फिल्म कहल जाला.\nत हॉरर फिल्म माने भूतिया फिल्मन के कहानी में एगो चीज जवन सबसे खास होला उ होला जगह. एगो अइसन जगह जहवाँ भूत भा चुड़इल के डेरा बा. एही से रउआ देखले होखब कि पुरान किला, बंद पड़ल घर, वीरान जंगल, श्मशान घाट, कब्रिस्तान भा बंद सड़क के ही सेटअप में हॉरर फिल्म के कहानी के सेट रहेला. रउआ लोग के जान के आश्चर्य होई कि बहुत अइसन हॉरर फिल्मन के शूटिंग भी भूतिया जगह पर ही भइल. माने सीन में स्वाभाविकता लिआवे खातिर अइसन रिस्क लिआइल. अइसनो भइल बा कि कई गो सामान्य कहानी वाला फिल्म अइसन जगह शूट भइल जवन कथित तौर पर भूतिया रहे. उहाँ फिल्म से जुड़ल लोगन के नकारात्मक शक्ति के आभासो भइल.\nभूतिया शूटिंग स्पॉट मुकेश मिल मुंबई\nभूतिया शूटिंग स्पॉट के लिस्ट में सबसे पॉपुलर जगह बा मुकेश मिल मुंबई. समुद्र के किनारे बसल दक्षिण मुंबई के कोलाबा में ई मिल के बचल अवशेष भी देख के लोग के मन रोमांच से भर उठेला. ई एगो मात्र अइसन मिल बा जवन समुद्र किनारे बसल बा. एक टाइम में इहाँ कपास से कपड़ा बनावल जाव. ईस्ट इंडिया कंपनी एकर निर्माण 1870 में कइलस. फेर ई 20वीं सदी के मध्य तक आवत-आवत बंद हो गइल. ओकरा बाद 1975 में फेर से एह में निर्माण चालू भइल लेकिन 1982 में भीषण आग लागल आ मिल के सगरो हिस्सा जल गइल अउरी भारी संख्या में मजदूर जर के मर गइलें. ओकरा बादे से ई जगह भूतिया मानल जाये लागल. अइसन लोग कहेला कि उहाँ भूतन के साया हर समय मंडरात रहेला. साँझ के बाद उहाँ फिल्म क्रू काम ना कइल चाहेला.\nएक बार त अइसन भइल कि जी टीवी के शो बनूँ मैं तेरी दुल्हन के हिरोइन काम्या पंजाबी एगो पागल के रोल करत रहली. एकर शूटिंग मुकेश मिल में चलत रहे. उ सुनले रहली कि जे शूटिंग करेला ओकरा साथे कुछ दुर्घटना होला. उनका साथे भी भइल. उनके गाड़ी खराब हो गइल. पर्स भुला गइल. बाकिर एक दिन जब शूटिंग होत रहे त शो में पागलखाना के उनका साथे पागल के रोल करे वाली लड़की अचानक आपन औरत के आवाज छोड़के मर्दाना के भारी आवाज में बोले लागल आ चिल्ला-चिल्ला के कहे लागल, “यहाँ से चले जाओ ये हमारी जगह है, मैंने मना किया था ना कि मत आना, चले जाओ.” सभे डेरा के भाग गइल. अइसहीं एक बार एगो फिल्म में लइकन के शूट होत रहे. एगो छोट लइकी आपन हाथ पीछे बान्ह के लागल ढिमिलिया खाए. सभे डेरा गइल, सभ लइका रोए चिल्लाए लगलsसन. ओ लइकी के पिता बतवलें कि जइसे उ अपना बेटी के लेके मिल से बाहर गइलें, बेटी ठीक हो गइल. अइसन कई गो आपबीती लोग के साथे भइल बा कि उहाँ सभे शूटिंग करे जाये से डेराला.\nबिपाशा बसु के मेकअप रूम में के झाँकत रहे\nऊटी के फ़र्न हिल होटल जहवाँ सुपरहिट हॉरर फिल्म राज़ के शूटिंग भइल रहे, उहाँ घटल अजीब अजीब घटना के फिल्म से जुड़ल लोग जिक्र कइले बा. बिपाशा बसु के भी उहाँ अइसन महसूस भइल रहे कि केहू उनका मेकअप रूम में झाँकत बा. कोरियोग्राफर सरोज खान अपना टीम के साथे ओही होटल में रुकल रहली. एकदिन आधा रात के उनके नींद खुलल जब पहिला फ्लोर पर कुर्सी-टेबुल के उठापटक सुनली त उ रिसेप्शन पर फोन कइली त लाइन डेड बतवलस. अगिला दिने जब शिकायत कइली त रिसेप्शन वाला कहलस कि एह होटल में पहिला फ्लोर त हइए नइखे. सभे डेरा गइल.\nइंग्लैंड के एलर्टन कैसल भी ह भूतिया शूटिंग स्पॉट\nफिल्म 1920 साल 2008 के कमाऊ फिल्म रहे आ दर्शक के डेरवावे में सफल भी भइल. एह फिल्म के शूटिंग उत्तर यॉर्कशायर, इंग्लैंड के एलर्टन कैसल में भइल रहे. उहाँ के स्थानीय लोग के अइसन मान्यता बा कि एगो बढ़ई के आत्मा एह महल में रहेला जेके अरबपति मालिक ओकरा के मार देहलस. फिल्म के हिरोइन अदा शर्मा के साथे अइसन घटना भी भइल जब उ बाथरूम में रहली त दरवाजा अपना मने बंद होखे लागल, लाइट जरे बुताए लागल. फिल्म के कुछ एक दू क्रू भी अइसन घटना के जिक्र कइलें.\nभूतिया फिल्म खातिर मशहूर रामसे ब्रदर्स\nभारत में भूतिया फिल्म खातिर मशहूर रामसे ब्रदर्स जब आपन सफल भूतिया फिल्म ‘दो गज़ जमीन के नीचे’ के शूटिंग महाबलेश्वर में करत रहे लोग त ओकर अधिकांश हिस्सा कब्रिस्तान अउरी वीरान जगह पर शूट भइल. गंगूभाई रामसे कई बार महसूस कइलें कि जब आधा रात में उ लोग शूटिंग खतम करके लवटे लोग त केहू उनके पीछा करे आ जब उ पलट के देखस त केहू ना रहे. अइसन उनका साथे कई बार भइल. तब उ अपना भाई आ दोसर फिल्म से जुड़ल लोग से पुछलें. उहो लोग अइसन बात कहलें कि उनको साथे अइसन होला.\nअइसन कई गो किस्सा-कहानी हॉलीवुड फिल्म जगत से भी जुड़ल बा कि जब उ लोग शूटिंग करे असली भूतिया लोकेशन पर गइल लोग त ओहू लोग के कुछ अजीबोगरीब आ अविश्वसनीय-अकल्पनीय घटनन के आभास होत रहल बा.\nचक्रवात की चेतावनी के बाद केंद्र सरकार भी एक्टिव, NDRF की 18 टीमें तैनात


खेलकुद – Page2– Aapan Birgunj\nवीरगंज मे राष्ट्रिय स्तरको पाँचवा वीरगंज सिटी हाफ म्याराथन दोड प्रतियोगिता होई\nवीरगंज, ६ बैशाख । पर्सा के वीरगंज मे राष्ट्रिय स्तर के पांचवा वीरगंज सिटी हाफ म्याराथन (२१.१ कि.लो.) दोड प्रतियोगिता होखेवाला बा । पर्सा जिल्ला एथलेटिकक्स संघ वीरगंज के आयोजना मे बईशाख २८ गते शनिचर के विहनइया ६ बजे से वीरगंज के घण्टाघर से होखेके बात आजु पत्रकार सम्मेलन के आयोजना करके जानकारी करावल गइल बा […]\nठाकुर राम पिरिमियर लिग क्रिकेट मैच के बिजेता मास्टर घोषित, उप बिजेता बि.बि.एस.\nवीरगंज, २७ चइत । ठाकुर राम पिरिमियर लिग (टि.पि.एल) क्रिकेट मैच मास्टर जितेले बा । मास्टर आ बि.बि.एस. बिच आजु भइल टिपिएल प्रतियोगिता के अन्तिम फाइनल खेल ३३ रन से मास्टर जितलख । टच जितके बैटीङ रोजत मास्टर २० ओभर खेलत २ सय ११ के टारजेट बिबिएस के देले रहे । जवाफी बैटीङ मे उतरल […]\nवीरगंज, चईत २६ गते सुनील नारायण के आक्रामक अर्थ्सतक से कोलकाता आईपीएल में अच्छा जित से सुरुवात कईले बा। टॉस जीतल कोलकाता नाईट राईड़ेर्स के कप्तान दिनेश कार्तिक बालिंग लेलन। बैंगलोर बल्लेबाजी करत २० ओभर में ७ विकेट के नुक्सान पर १७६ रन बनईले रहे। बंगलोरे के ओरिसे दिविलिर्स ४४, कोहली ३१ आ मनदीप सिंह […]\nआईपीएल २०१८ के सुरुवाती मैच में चेनई सुपर किंग्स के शानदार जित\nवीरगंज, २०७४ चईत २४ गते मुंबई में भईल आईपीएल २०१८ के सुरुवाती मैच मुंबई इन्डियंस आ चेनई सुपर किंग्स के खेल में चेनई १ विकेट से शानदार जित हासिल कईले बा। टॉस जितके चेनई पहिले गेंदबाजी करके निर्णय कईले रहे। २० ओभर खेलके ४ विकेट गुमाके मुंबई १६५ रन बनईलख। मुंबई के ओरी से नव […]\n२०७४ फाल्गुन २० गते, वीरगंज विश्व कप छनोट खेल के पहिलका खेल में ही नेपाल जिम्बावे से बहुत ख़राब तरीका से हारल बा। जिम्बावे के बुलावायो में होरहल खेल में जिम्बावे टॉस जित के बल्लेबाजी करके निर्णय कईले रहे। जिम्बावे ५० ओभर खेलके नेपाल के ३८१ रन के लक्ष्य देलख। जिम्बावे ओरीसे ब्रेनडान ट्रेलर १०० […]\n२०७४ फाल्गुन २, वीरगंज नामिबिया मे होरहल आईसीसी विश्व क्रिकेट लिग डिभिजन २ मे आजु भईल खेल मे क्यानाडाविरुद्ध नेपाल १ विकेट के रोमान्चक जित दर्ज कईले बा। टस जीत के नेपाल गेंदवाजी करके निर्णय कईले रहे। क्यानाडा ५० ओभर खेले के ८ विकेट के छति मे १९४ रन बनईले रहे। नेपाल के ओरीसे […]\nकेन्याविरुद्ध नेपाल के रोमान्चक जित\nमाघ २९, वीरगंज नामिबिया मे होरहल आईसीसी विश्व क्रिकेट लिग डिभिजन २ मे आजु भईल खेल मे केन्याविरुद्ध नेपाल ३ विकेट के रोमान्चक जित दर्ज कईले बा। टस जीत के नेपाल गेंदवाजी करके निर्णय कईले रहे। केन्या ५० ओभर खेले के ८ विकेट के छति मे १७७ रन बनईले रहे। नेपालके ओरीसे शानदार गेंदबाजी करत […]\nपछाड़ी 1 2


सेनिटरी नैपकीन, राखी, मूर्ति, आ पत्तल वगैरह जीएसटी से बाहर – टटका खबर\nJul 21, 2018 जीएसटी, सेनिटरी नैपकीन\nनयी दिल्ली 21 जुलाई (वार्ता). जीएसटी परिषद आजु अपना बइठक का बाद सेनिटरी नैपकिन, राखी, मूर्ति, कंपोस्ट, सिक्का, साल के पत्तियन से बनल दोना अउर पत्तल, अलगा से पोषक तत्त्व मिलावल दूध जइसन कईएक सामान पर से जीएसटी हटा दिहलसि.\nपरिषद के आजु एहिजा 28वीं बइठक का बाद वित्त मंत्री पीयूष गोयल बतवलन कि सेनिटरी नैपकीन, राखी, क्वायर, कंपोस्ट, फूलझाड़ू, साल के पत्ता से बनल दोना अउर पत्तल, अलगा से पोषक तत्त्व मिलावल दूध, सिक्का, पत्थर, संगमरमर अउर लकड़ी के मूर्तियन के कर मुक्त क दीहल गइल बा. एकरा अलावे कई एक सामानन पर लागे वाला जीएसटी का स्लैब में बदलाव क के कम कइल गइल बा. जइसे कि हाथ से बनल दरी पर 12 से घटाके5प्रतिशत, बाँस के फ्लोरिंग, केरोसिन के प्रेशर स्टोव, जिप अउर स्लाइड फास्टनर पर 18 से घटाके 12 प्रतिशत, आ इथेनॉल पर 18 प्रतिशत से घटाके5प्रतिशत कइल गइल बा.\nघरेलू उपयोग के इलेक्ट्रॉनिक उपकरण जइसे कि वाशिंग मशीन, वैक्यूम क्लीनर, मिक्सर, वाटर कूलर, मिल्क कूलर, आइसक्रीम फ्रीजर, लीथियम-आयन बैटरी, पेंट अउर वार्निश वगैरह पर अब 28 फीसदी जीएसटी का बदले अठारहे प्रतिशत जीएसटी लागल करी. बिना पॉलिश के पत्थर पर कर के दर घटा के पाँच प्रतिशत क दीइल बा\nवित्त मंत्री गोयल बतवले कि नव घंटा चलल बइठक में राय-विचार का बाद 55 से अधिका तरह के सामान पर जीएसटी घटावल गइल बा. ई नयका दर 27 जुलाई से लागू होखी.\nई-बुक्स पर लागे वाला 18 प्रतिशत जीएसटी घटा के5प्रतिशत क दीहल गइल बा. आयुष्मान भारत खातिर दीहल प्रीमियम पर कवनो जीएसटी ना लागी.\nपरिषद के अगिला बइठक4अगस्त के होखी जवना में महज सूक्ष्म, लघु अउऱ मध्यम उद्योगन से जुड़ल मुद्दन पर राय-विचार कइल जाई.


जंगे-आजादी में ‘लुटेरवा’ – Hum Bhojpuria\nजंगे-आजादी में ‘लुटेरवा’\nजंगे-आजादी में 'लुटेरवा'\nजब 1857 में भोजपुरिया जवान मंगल पांडे के अगुवाई में सिपाही विद्रोह भइल, त सउंसे भोजपुरियन के लोहू उफान मारे लागल रहे आ जे जहवां रहे उहंवें से खिलाफत के सुर बुलंद कइल शुरू कऽ देले रहे। जन-जन में राष्ट्रीय चेतना के बोध करावे का गरज से देश के इतिहास, भूगोल, कुदरत, संस्कृति से लबरेज़ रघुवीर नारायण के 'बटोहिया' के सिरिजना भइल, जवन 'भोजपुरी के वंदेमातरम्' साबित भइल। बाकिर मुलुक के गौरवशाली इतिहास प पानी फेरेवाला अंगरेजन के करतूत प मनोरंजन बाबू के 'फिरंगिया' जब लिखाइल, त देश के-का छोट,का बड़-सभ केहुए के खून खौलि उठल आ घर-अंगना से खेत-खरिहान ले ओके गायन होखे लागल रहे। गांवागाईं भोजपुरी के कविताई गूंजि उठल रहे आ देश खातिर आपन जान तरहत्थी पर धऽके सभे मरि मिटे बदे तइयार हो गइल रहे। 'बटोहिया' आउर 'फिरंगिया' के तर्ज पर एगो अउरी गीत सिरिजाइल रहे 'लुटेरवा' आ ओकरा रचनिहार के नव महीना के कठोर जेहल के सजाइयो भुगुते के परल रहे।\n'लुटेरवा' के अमर कवि रहलन गुंजेश्वरी मिश्र 'सुजस',जेकर जनम बिहार में ओह घरी के सारन जिला (अब सीवान) के बसंतपुर थानान्तर्गत गांव सैदपुर में भइल रहे। लरिकाइएं से कविताई में दिलचस्पी देखिके बाबूजी पंडित राजकुमार मिश्र उन्हुकर दाखिला छपरा के संस्कृत कॉलेज में करवा दिहलन। बाकिर गान्हीं बाबा के असहजोग आंदोलन में भागीदारी निभावत 'सुजस' जी पढ़ाई छोड़ि दिहलन। बाबूजी देशभक्ति से धियान भटकावे आ घर-परिवार से जोड़ेके दिआनत से शिवपुर सकरा थाना दरौली के केदारनाथ पाण्डेय के बेटी से उन्हुकर बियाह करवा दिहलन।\nबाकिर गुंजेश्वरी मिश्र 'सुजस' त खुद के जंगे-आजादी खातिर समर्पित कऽ देले रहलन। सन् 1921 शुरू हो चुकल रहे।\n'सुजस'जी एगो नया गीत के सिरिजना कऽ दिहलन आ बेगर केहू से किछु बतवले छपरा के कमला प्रेस में जाके रातोरात आपन गीत 'लुटेरवा' के एक हजार कॉपी छपवा लिहलन। गीतकार का रूप में ऊ आपन नांव ना डललन आ छद्मनांव छापिके रेलगाड़ी में गा-गाके जनता के सुनावे लगलन। ऊ गांव-गांव में जासु आ 'लुटेरवा' गावत जनजागरन के अभियान चलावसु। उन्हुका गीत आ गायकी सुनि-पढ़िके सुननिहारन के करेजा फाटे लागत रहे। लोग मातृभूइं खातिर तन-मन-धन अर्पित करे आ सर्वस्व होम करे के किरिया खात रहे।\nबाकिर 'सुजस' जी के गीत अंगरेजी शासन के नींन हराम कऽ दिहलस। भलहीं ओह पर उन्हुकर नांव ना रहे, बाकिर पुलिस के असलियत के भनक मिलि गइल। उन्हुका घरे जब पुलिस के छापा परल,त गीत के मूल पांडुलिपि आ छपल प्रति बरामद भइल। 'सुजस'जी के गिरफ्तार कऽ लिहल गइल। गांव-जवार के तमाम नामी-गिरामी संभ्रांत लोग जमानत लिहल। छपरा के जिलाधीश के इजलास में मोकदिमा चलल।\nआखिरकार 'सुजस' जी के सश्रम कारावास के सजाइ सुनावल गइल-उहो नौ महीना के कठोर सजाइ। बाकिर उहवों कवि जी 'लुटेरवा' गीते के गायन करत रहलन।\nदरअसल 'लुटेरवा' में देश में कारोबार करे आइल गोरन के लुटेरा साबित कइल गइल रहे। सांच बात कहला प सोझे जेहल के हवा खिआवल जात रहे। 'लुटेरवा' के शुरुआती पांती प अखियान कइल जाउ-\nमक्का ओ मदीना अइसन जहान रहे,\nपुन्न भूंइ भीत में मिलवले, लुटेरवा!\nहमनी गरीब जब कुछ मंगलीं त\nझट से तें जेहल देखवले,लुटेरवा!\nकवि के कहनाम रहे कि लूट-खसोट करे का संगहीं अबोध लरिकन के जान लीहल आ संतसुभाव लोगन पर बर्बर अतियाचार भला केकर दिल ना दहला दी?\nसब कोई मिलके दुखवा रोवत रहे\nताहि बीचे गोलवा गिरवले लुटेरवा।\nचूनवा के गड़हा में साधुन के खड़ा कके\nऊपर से पनिया गिरवले लुटेरवा।\nछोट-छोट बालकन के घमवा में खेदि-खेदि\nसभनी के जमपुर भेजवले,लुटेरवा।\nसुजस जी गीत में ओह घरी के किछु वारदातो के दिल के घवाहिल करेवाला चित्र उकेरत लिखले रहलन-\nउहवां जो बृधा अरु सुशील सुदेव रहें\nलंगटहीं खाड़ तें करवले,लुटेरवा।\nरायबरेली में दुखिया प्रजा के ऊपर\nनाहक में गोलिया चलवले, लुटेरवा।\nभारत के भाई-भाई के लड़वाके राज करेवाला ई लुटेरवा कतने कलाकारन के हाथ काटिके, आंखि फोरिके चउपट बना दिहलस। आगा के पांती में कवि कहत बा-\nभाई में झगड़ा लगाइ ओ रिझाइकर\nपराधीन नामवा धरवले,लुटेरवा।\nजहवां के लोग रहे ब्रह्मॠषि,राजॠषि,\nसभनी के गदहा बनवले,लुटेरवा।\nइहवां के शिक्षित सुजन शिल्पकार रहे,\nपकड़ के भांड़ में झोंकवले,लुटेरवा।\nकतना के हाथ काटि,कतना के आंखि फोरि\nबिलकुल तें चउपट बनवले,लुटेरवा।\nकपड़ा में चमड़ा के पालिस लगाइकर,\nसाथहीं पलेगवा भेजवले,लुटेरवा!\nबाकिर एकरा के विडंबने कहल जाई कि 'बटोहिया' आ फिरंगिया के गीतकार के जवन प्रसिद्धि मिलल, ऊ 'लुटेरवा' के गीतकार के ना मिलि पावल। बाकिर ना त कविवर गुंजेश्वरी मिश्र 'सुजस' जी के देश का प्रति सच्चा समरपन के भुलाइल जा सकेला, ना एह 'लुटेरवा ' के यादगार पांती के। 'सुजस'जी के सुजस जंगे-आजादी के इतिहास में दर्ज रही।\n« वीर कुंवर सिंह के दहिना हाथ मैगर सिंहस्वतंत्रता आंदोलन से जुड़ल सीवान के कई गो अनकहल इतिहास »


बतकुच्चन – ५७ – Anjoria\nMay 4, 2012 बतकुच्चन\nजमाना खराब हो गइल बा. कब केकरा कवन बाति बाउर लाग जाई आ ऊ रउरा के कूटे लागी कहल ना जा सके. विदूषक, बतबनवा, लबार, कामेडियन आ कार्टूनिस्टन के पिटाए के अनेसा हमेशा बनल रहेला. हमार मुंह टेढ़ काहे बनवले, चल हम तोर मुँह टेढ़ कर देत बानी. एहसे हमहू सोचत बानी कि बहुत सम्हरिए के रहल जाव. पानी में रहे के बा त मगर से बैर निभावल बुद्धिमानी के काम ना कहल जाई. दुनिया में आधा से अधिका संकट निमनकन का चलते आवेला जे अपना के अतना निमन बुझेलें कि उनुका दोसर लोग हमेशा बाउर लागेला. घर वाली तनी फूहड़ रहे त जिनिगी बड़ी आराम से कट जाला. अब अन्ना ईमानदार ना रहीतन त कतना शांति रहीत अपना देश में, सोचीं. सभे मस्ती से अपना काम में लागल रहीत आ कुछ ले दे के आपन काम निकालत रहीत. ले दे के काम त अबहियो निकालले जात बा बाकिर तनी लुका छिपा के. पहिले जस खुला खेल फर्रुखाबादी नइखे होखत. करिया झंडा देखावे वाला करिखा पोते वाला पहिलहू पिटात रहले अबहियो पिटात बाड़े. बाकिर कुछ लोग के आदत हो जाला कि पिटात रहीहें बाकिर आपन आदत ना छोड़ीहें काहे कि उनुकर कुछ कमिटमेंट होला जवना से ऊ मुकर ना सकसु. खैर ई सब चरचा त लागले रही. अब देखीं ना दिल्ली में कांग्रेस जीतल आ भाजपा हार गइल बाकिर लोग बा जे कि माने के तइयारे नइखे. कहत बा लोग कि कांग्रेस हार गइल जब कि ओकरा पिछला चुनाव से बेसी सीट मिलल बा आ भाजपा के पिछला चुनाव से कम. अब रउरे बताईं कि भाजपा हारल कि कांग्रेस? ई सवाल कुछ वइसने हो गइल जइसे कि केहू पूछ देव कि बताईं निहुरल, ओलरल आ पलरल में का अंतर बा. अरे तीनो त टेढ़े भइल होला. आगे ओर टेढ़ होखीं त निहुरल, अगल बगल टेढ़ होखीं त ओलरल आ पाछा का तरफ टेढ़ होखीं त पलरल. निहुरे वाला के कवनो सहारा के जरुरत ना पड़े. बाकिर ओलरल भा पलरल के कवनो सहारा खोजेला कबो कबो जवना पर ऊ ओलर भा पलर सको. नेता आ प्रवक्ता लोग त हमेशा निहुरत ओलरत पलरत रहेला काहें कि ओह लोग के अपना बाति के घुमा फिरा के सही साबित करे होखेला. फटला में पेवन लगावत रहे के होला जेहसे कि बाति उघार मत होखो. अंगरेजी में ओह लोग के स्पिन मास्टर कहल जाला बाकिर हमनी के देसी बोली में रफूमास्टर. प्रवक्ता लोग बहुते बढ़िया रफूमास्टर होलें. रिजल्ट आवे का पहिले ले दावा करत रहीहें कि जीत पकिया बा. हारे लगीहें तबहियों फेंकत रहीहें कि तनी दम धरीं, आखिरी नतीजा आवे दीं. देखब ई सगरी बढ़त बदलि जाए वाला बा ! ना बदलल त सोचे लगीहें कि आखिर कहाँ गलती हो गइल. अरबा त सही रहल कुनबा कइसे डूब गइल ? जबकि एह चुनाव में कांग्रेस के हार के असली दोषी के केहू नाम नइखे लेत. ठीक चुनाव का दिने अमूल अपना दूध के दाम बढ़ा के लोग के महँगाई के दरद ताजा कर दिहलसि आ अमूल के चाय पी के लोग महँगाई का खिलाफ वोट दे आइल. ना सोचल कि वोट त सफाई करेवालन के होत बा. अब इहे देख लीं ना कि अपना बतकुच्चन का फेर में हम केने से केने निकल अइनी. अब चले दीं. भूल चूक माफ करब.\nOne thought on “बतकुच्चन – ५७”\nनिहुरल, ओलरल आ पलरल के माने पर कबो धेयान ना गइल रऽलऽ। मालूम तीनो रहले रऽलऽ…


स्नायु कार चैलेंजर Bihar Election 2020: बिहार चुनाव में 'सन ऑफ मल्लाह' को क्यों इतना भाव दे रही बीजेपी? जानें सारा गणित\nवर्तमान：home > स्नायु कार चैलेंजर Bihar Election 2020: बिहार चुनाव में 'सन ऑफ मल्लाह' को क्यों इतना भाव दे रही बीजेपी? जानें सारा गणित >\nBihar Election 2020: बिहार चुनाव मस्नायु कार चैलेंजरें 'सन ऑफ मल्लाह' को क्यों इतना भाव दे रही बीजेपी? जानें सारा गणित\nDiwali 2020: यहां बिक रहे हैं गाय के गोबर से बने 12 आइटम, घर बैठें ऐसे खरीदेंचढ़ो ज्यादाBihar Election: बीजेपी ने झोंकी ताकत, आरा-बक्सर में जेपी नड्डा तो अरवल समेत तीन जगहों पर गरजेंगे योगीदेवताओं की राख: रणनीति\nबीजेपी पर भड़कीं ममता बनर्जी, कहा- पुलिस को बदनाम करने की कोशिश कर रही है पार्टीचढ़ो ज्यादा\nफोटोग्राफर ने दिखाया अलग-अलग देशों की 'मां का प्यार', दिल को छू लेंगी ये तस्वीरेंस्नायु कार चैलेंजर\nपिछला：सैंडलवुड में ड्रग्स: रागिनी द्विवेदी और संजना गलरानी के बाद एक और गिरफ्तार\nCopyright 2020 © www.amatyzt.com डांगियावास All Rights Reserved Google Sitemap


टटका खबर (शुक, 18 सितंबर 2015) – टटका खबर\nCategories Select Category TatkaKhabar (1,917) अपराध (584) उत्तर प्रदेश (1,702) खुला मंच (7) खेल (292) चुनाव (277) टटका खबर (167) देश-दुनिया (1,329) बिहार (1,603) भोजपुरी पट्टी (465) मनोरंजन (206) राजनीति (865) रोजी-रोजगार (108) विधानसभा (86) व्यापार (285) शिक्षा (212)\nवाराणसी में एगो कार्यक्रम में प्रधानमंत्री नरेन्द्र मोदी जन धन योजना के लाभार्थियन के रुपे कार्ड दीहलन.\nयूपी के पौने दू लाख शिक्षा मित्रन के तोस देत पीएम मोदी के कहना बा कि एह मसला पर हाई कोर्ट के फैसला आवे दीहल जाव आ ओकरा बाद रास्ता निकाल लीहल जाई. घबड़ाए जिन लोग. शुक का दिने वाराणसी के यात्रा पर आइल पीएम मोदी अपना संसदीय क्षेत्र वाराणसी के पूरा बदल देबे के भरोसा दिहलन. शुक का दिने बीएचयू ट्रॉमा सेंटर आ पावर इंटीग्रेटेड स्कीम के उद्घाटनो कइलन आ कहलन कि वाराणसी के स्मार्ट सिटी बनावे खातिर पहिला काम एहिजा बिजली के स्मार्ट तरीका से चहुंपावे के होखी. काशी खातिर 572 करोड़ रुपिया के पैकेज के एलानो कइलन एह मौका पर.\nकश्मीर के पाकिस्तान समर्थक फिरका शुक का दिने गोमांस पर रोक लगावे के ओहिजा के हाईकोर्ट के फैसला का खिलाफ श्रीनगर में जमके हंगामा कइले, पाकिस्तान के झंडा लहरवलें आ नारेबाजी कइले. बाकिर पुलिस हालात के काबू में राखे में सफल रहल.\nगुजरात का किनारे समुद्र में पाकिस्तानी मरीन पुलिस भारत के नाव पर गोली चला दिहलें जवना से एगो मछुआरा के मौत हो गइल.\nप्रधानमंत्री नरेंद्र मोदी संयुक्त राष्ट्र प्रमुख बान की मून के चिट्ठी लिख के कहले बाड़न कि मौजूदा सुरक्षा परिषद बीतल जमाना के यादगार ह आ एकरा के अब मौजूदा हालात का हिसाब से बनावल जाव आ भारत के एकर स्थायी सदस्य बनावल जाव. कहलन कि ई सुधार जल्दी से तय समय का भीतर करा लीहल जाव.\nमहाराष्ट्र के चर्चित शीना बोरा हत्याकांड के जाँच सीबीआई से करावे के आदेश दे दिहले बिया महाराष्ट्र सरकार. अब ले एकर जांच मुंबई पुलिस के सीपी राकेश मारिया करत रहले हँ. बाकिर आरोप लागत रहुवे कि एह हत्याकांड में रसूखदार लोगन के शामिल रहला का चलते मामिला के दबावे के कोशिश होखत बा.\nपश्चिम बंगाल के मुख्यमंत्री ममता बनर्जी के कहना बा कि उनकर सरकार नेताजी सुभाष चंद्र बोस से जुड़ल जवना फाइलन के जगजाहिर करा दिहले बिया ओकनी से लागत बा कि नेताजी के मौत हवाई हादसा में ना भइल रहुवे आ देश का आजादी का बादो उहाँ के जिन्दा रहलीं. अब केन्द्र सरकार पर अउरी दबाव बढ़ जाई कि ओकरो लगे के दस्तावेजन के जगजाहिर करा दीहल जाव.\nभारतीय रेलवे टिकट रिजर्वेशन केंद्रन पर औरतन खातिर अलगा से काउन्टर खोले के निर्देश अपना जोनल रेलवेअन के भेजत कहले बावे कि अगर रोजाना हर शिफ्ट में 120 से अधिका टिकट कटत बा त औरतन खातिर अलगा से काउन्टर बना दीहल जाव.\nअमरीका में ब्याज दर जस के तस राखे के अमेरिकी फेडरल रिजर्व के फैसला का बाद भारत के शेयर बाजार में शुक का दिन जोरदार उछाल देखे के मिलल. सेंसेक्स में 255 अंक आ निफ्टी में करीब 83 अंक के बढ़ोतरी दर्ज भइल. डालर का मुकाबले रुपियो में 74 पइसा के मजबूती देखे के मिलल.\nसीबीआई के विशेष अदालत यूपी के खाद्य आ रसद मंत्री रघुराज प्रताप सिंह समेत चौदह जने के प्रतापगढ़ के बलीपुर के सुरेश यादव हत्याकांड में हत्या करे, हत्या के साजिश करे आ बाद में सबूत मेटावे समेत अनेके आरोप पर सफाई देबे खातिर3अक्टूबर के हाजिर होखे के समन भेजले बिया जवना का बाद राज्य सरकारो साँसत में पड़ गइल बिया. आरोपी मान के बोलवला का बादो राजा भइया के कइसे मंत्री बने रहल दीहल जा सकेला एह पर माथापच्ची शुरु हो गइल बा.\nकश्मीर के गुरेज़ सेक्टर में घुसपैठ के कोशिश करत पांच गो पाकिस्तानी आतंकवादियन के सेना बियफे का रात से शुरू मुठभेड़ में मार गिरवलसि. एकनी का लगे से बहुते असलहो बरामद भइल बा. ओने पाकिस्‍तान का पेशावर के बड़ाबेर इलाका में शुक का सबेरे नमाज पढ़त लोग पर हमला क के आतंंकी करीब तीस लोग के मार दिहलें. जबाबी हमला में पाकिस्तान के सेनो 13 गो आतंकियन के मार गिरवलसि. हमला पाकिस्तानी वायु सेना के के शिविर में बनल मस्जिद पर भइल रहुवे.\nघोटाला के रिकार्ड पर रिकार्ड बनावे वाली कांग्रेसी गोल के अध्यक्ष आ उपाध्यक्ष महतारी बेटा पर नेशनल हेराल्‍ड मामिला में मनी लांड्रिंग के केस दर्ज होखे के उमेद बढ़ गइल बा. पिछला निदेशक कांग्रेस के बहाल कइल रहलन आ ऊ एह लोग के निर्दोष बता दिहले रहले. अब उनुका हटला का बाद एह लोग पर फेरू घानी घुमल शुरु हो गइल बा. कांग्रेस के कहना बा कि सरकार बदला के भावना से काम करत बिया ना त एह लोग के छुट्टा छोड़ दीत.\nरामविलास पासवान के गोल लोजपा का तरफ से 12 गो उमेदवारन के नाम के एलान शुक का दिने हो गइल. एह बारह में से तीन जने पासवान के हित नात बतावल जात बाड़ें.\nकांग्रेस उपाध्यक्ष राहुल गांधी शनिचर का दिने पश्चिमी चंपारण के रामनगर से कांग्रेस के चुनाव प्रचार शुरु करइहें बाकिर एह मौका पर ना त लालू मौजूद रहीहें ना नीतीश कुमार. रैली में आवे के नेवता भेजला का बावजूद दुनू नेता राहुल संगे मंच साझा ना करे के फैसला लिहले बाड़ें. लालू हालांकि अपना बेटा तेजस्वी यादव के जदयू अपना बोलतुआ केसी त्यागी के भेजे के बात कहले बाड़ें.\nबिहार चुनाव में अबकी खूब जूता चप्पल चली. केहू आइसक्रीम खिआई त केहू हरियर मरीचा ले के आपन गोल बढ़ाई. असल में चुनाव आयोग का तरफ से एह सब के चुनाव चिह्न बनावल गइल बा. माँझी के गोल के टेलीफोन दिहल गइल बा चुनाव लड़े खातिर.\nनिर्वाचन आयोग के कहना बा कि अतवार का दिने प्रसारित होखे वाला मन के बात कार्यक्रम में चुनावी असर डाले वाला कवनो बात ना कहाव त नीक रही.\nमाँझी के गोल हिन्दुस्तानी आवाम मोर्चा सेक्युलर का तरफ से जारी पहिलका सूची में तेरह गो उमेदवारन के नाम शामिल बा. माँझी खुद मखदुमपुर से चुनाव लड़ीहें आ उनकर बेटा संतोष कुमार कुटुंबा से लड़ीहें. मंत्री रहल वृषिण पटेल के वैशाली से आ शाहिद अली खान के सुरसंड से लड़ावल जाई. मंत्री रहल महाचंद्र प्रसाद सिंह के हथुआ से, अनिल कुमार सिंह के टेकारी से, रविंद्र राय के महुआ से, शकुनी चौधरी के तारापुर से, अजीत कुमार के कांटी से, राजेश कुमार के खगड़िया से, राजेश्वर मांझी के फुलवारीशरीफ से, नौशाद आलम के दरभंगा ग्रामीण से आ राहुल कुमार के घोसी से लड़ावल जाई.\nभाकपा माले के लिस्ट में 53 गो उम्मीदवारन के नाम शामिल बा. एहमें चार गो मुसलमान आ चार गो औरत शामिल बाड़ी.\nविधानसभा चुनाव ला अपना उम्मीदवारन के सूची जारी करे से पहिलही जदयू का तरफ से कई गो प्रत्याशियन के पार्टी के चुनाव चिन्ह दे दीहल गइल बा. मोकामा से विधायक रहल अनंत सिंह के नाम काट के नीरज कुमार के उम्मीदवार बनावल गइल बा.\nराजद का तरफ से लालू के बेटा तेजस्वी यादव के राघोपुर से आ दुसरका बेटा तेजप्रताप के महुआ से लड़ावे के फैसला हो गइल बा. जबकि जदयू विधायक सतीश कुमार राघोपुर से चुनाव लड़े के एालन कइले बाड़न. जदयू चाहत बिया कि ऊ हाजीपुर से चुनाव लड़सु. टिकट बटाए के चरचा चलते राजद आ जदयू में भगदड़ शुुरू हो गइल बा. कुछ लोग भाजपा में शामिलो हो गइल बा.\nTags: News in Bhojpuri, खबर भोजपुरी में, टटका खबर, नीतीश कुमार, बिहार विधान सभा चुनाव, राहुल गाँधी, लालू प्रसाद


पीचि के वकीलन के कहना बा कि ऊ भागल नइखन, बस कतहीं लुकाइल बाड़न आ अपना कानूनी बचाव का कोशिश में लागल बाड़न. बाकिर पीचि पर जवन गुजरत होखी ऊ उहे जानत होखिहें. गृह मंत्री रहला का दौरान आजु के मौजूदा गृहमंत्री अमित शाह के इशरत जहाँ वाला मामिला में जेल में डलवले रहलें. अब ओह दिन के इयाद करत पीचि के दस्त ल लागले होखी.


भोजपुरिया परदा के नया सितारा विराज भट्ट – Anjoria\nNovember 2, 2010 OmPrakash Singh फिल्म, मनोरंजन 0\nभोजपुरी सिनेमा के तिसरका दौर के सफल नायकन के नाम लिहल जाव त लोकेगायकन के नाम जुबान पर आई. बाकिर आजुकाल्हु लोकगायकन से अलग एगो अउरी सितारा चमक रहल बा जवना के नाम हऽ विराज भट्ट. विराज भट्ट नेपाली सिनेमा के सुपर स्टार हउवें आ अब भोजपुरिओ सिनेमा में उनकर हैसियत स्टार वाली हो गइल बा.\nविराज भट्ट के फिल्मन के बाक्स आफिस पर मिल रहल सफलता से वितरक आ निर्माता लोग के चेहरा दमकत बा. सुडौल काया आ बलिष्ठ शरीर के धनी विराज के भोजपुरी सिनेमा के राह निर्माता रामाकान्त प्रसाद अपना फिल्म “लागल रहा ए राजाजी” से देखवलें. एह फिल्म में विराज के लाजवाब अदाकारी आ हैरत अंगेज सीन देखि के सभे उनकर दिवान बन गइल. ओकरा बाद ऊ फेरु रामाकांते प्रसाद के फिल्म “दिवाना” आ “दाग” ओ में अइलें जवन ब्लॉकबस्टर साबित भइली सँ.\nविराज भट्ट के सफल फिल्मन में शामिल “हम हईं हीरो हिन्दुस्तानी, जंजीर, जाबांज, जिगरवाला” का बाद “दामिनी” से मिलल सफलता एतिहासिक रहल. दामिनी करोड़ो के बिजनेस कइलस आ अबहियो ओकर कमाई जारी बा. भोजपुरी सिनेमा के एक्शन स्टार का रुप में जगह बना चुकल विराज भट्ट के झोली फिल्मन से ठसाठस भरल बा. उनकर फिल्म “आ जा ओढ़निया तान के” रिलीज खातिर तइयार बा त “दुश्मन” के शूटिंग चालू बा. “दिलजले” आ “होत बा जवानी जियान ए राजाजी” जल्दिये फ्लोर पर जाये वाली बाड़ी सँ.


‘वर्दी वाला गुन्डा’ निरहुआ से जोड़ी लागल अंजना सिंह के – Anjoria\nसुपरस्टार दिनेशलाल यादव निरहुआ आ हॉट गर्ल अंजना सिंह के जोड़ी भोजपुरी फिलिम ‘वर्दी वाला गुन्डा’ में नजर आवे वाली बा. आदिशक्ति इंटरटेनमेंट आ बालाजी सिनेविजन प्रा०लि० के प्रस्तुति एह फिलिम में निरहुआ पुलिस इंस्पेक्टकर के भूमिका में बाड़न आ अंजना उनकर नायिका बाड़ी, एह जोड़ी पर एक से एक लाजवाब गाना आ सीन फिलिमावल गइल बा. निर्देशन कइले बाड़े ‘जिगर’ आ ‘विजयपथ’ जइसन हिन्दी फिलिमन के निर्देशक रहल अहमद फरोग सिद्दीकी.\nनिर्माता पप्पु भाई आ राजेश सिंह के एह फिलिम के कलाकारन में निरहुआ, अंजना सिंह, शशिमोहन सिंह, मनोज टाईगर, ब्रजेश त्रिपाठी, गौरी शंकर, गोपाल राय, रजनीश झॉजी, आ अवधेश मिश्रा बाड़ें. लेखक संतोष मिश्रा, गीतकार विनय बिहारी आ प्यारेलाल यादव ‘कवि’, संगीतकार मधुकर आनंद, छायांकन अकरम खान के, नृत्यगुरू पप्पू खन्ना आ रामदेवन, एक्शन मास्टर दिलीप यादव आ कार्यकारी निर्माता आशीष ठाकुर.\nएह फिलिम में अभिनेत्री दिव्या द्विवेदी पर खास आईटम गीत फिल्मावल गइल बा, आजुकाल्ह एकर पोस्ट प्रोडक्शन के काम होखत बा.


मुआवजा के बदले मिलत हे मोत | Khabar Lahariya (खबर लहरिया)\nखबर लहरिया » मुआवजा के बदले मिलत हे मोत\nद्वारा लिखित खबर लहरिया March 31, 2014 15 बार देखा गया\nउत्तर प्रदेश खे किसान हमेशा कोनऊ न कोनऊ समस्या से जूझत रहत हे। भारत खा कृषि प्रधान देश कहो जात हे, पे जोन देश में किसानन खा मुआवजा के बदले मोत मिले ऊ देश कृषि प्रधान ओर किसान प्रधान देश केसे हो सकत हे?\nहम बात करत हें महोबा जिला के ऊं सैकड़न किसानन खे जीखी जमीन सरकार ने बांध बनाये खे लाने धोखे से ले लई हती। ओर फिर मूल्य से ज्यादा मुआवजा देय खे बात कही गई हती, पे आज तक कित्ते किसानन खा मुआवजा मिलो हे जा कोनऊ अधिकारी नई देखत आय। ओर बेचारा किसान सदमा खा के मर जात हें।\nईखा ताजा उदाहरण पनवाड़ी ब्लाक के विजयपुर गांव के मजरा पनारा को बालादीन बताउत हे कि 2012 में अर्जुन सहायक परियोजना के तहत बांध बनाओ गओ हे। जीमें हजारन किसानन खे बीसन बीघा जमीन डूब क्षेत्र में चली गई हे। जीखा मुआवजा अभे तक नई मिलो आय। हम लोगन ने 7-8 मार्च 2014 खा महोबा में अनशन भी करो हतो, पे पुलिस वालेन ने मार खे भगा दओ हतो। जीखे सदमें से कल्लू किसान की मोत हो गई।\nएक केती सरकार ने किसानन की सुविधा खे लाने बांध खा निर्माण कराउत हे। दूसर केती हजारन किसानन से ऊखी जमीन ले लई गई हे। सरकार की ऐसी सुविधा कराये से का लाभ होत हे? जीमें किसानन खा फायदा होय से पेहले नुकसान होत हे। सरकार कछू भी सुविधा कराये से पेहले ऊखे नुकसान के बारे में काय नई सोचत आय? अगर सरकार किसानन खे जमीन एसई हड़पहे तो ऊखो परिवार केसे चलहे।\nजभे सरकार खा जमीन खे हिसाब से किसानन खा मुआवजा नई देय खा हतो तो पेहले से सीधे सादे किसानन खा एसे लुभावने सपने काय दिखाओ हतो?


डुमरांव – टटका खबर\nसड़क हादसा, ठनका गिरल वगैरह हादसा\nपश्चिम चंपारण जिला के शनिचरा थाना के जिनबलिया गाँव का नियरा एगो सड़क हादसा में काल्हु एगो औरत के मीत ठाँवे पर हो गइल जबकि ओकरा दू गो बच्चा समेत पाँच जने घवाहिल हो गइलें. रोहतास जिला के नौहट्टा इलाका के चौखरा गाँव में काल्हु भिनसारे एगो बम विस्फोट में एक आदमी घवाहिल हो गइल….\nRead More about सड़क हादसा, ठनका गिरल वगैरह हादसा\nट्रक कमांडर भिड़न्त में दू जने के मौत\nबक्सर से सवारी उठा के बलिया ले आवत एहो कमांडर जीप के टक्कर फेफना इलाका के तीखा गाँव का लगे एगो ट्रक से हो गइल. एह टक्कर में दू जने के मौत हो गइल आ सात गो अउरी सवारी घवाहिल हो गइलें. मरे वाला में कमांडर के ड्राइवर नरही गाँव के अक्षय लाल खरवार आ…\nRead More about ट्रक कमांडर भिड़न्त में दू जने के मौत\nअमथुआं के एगो नवही के हत्या\nडुमरांव जिला के कृष्णाब्रह्म थाना इलाका के अरियांव गाँव में मंगल का दिने एगो नवही के लाश मरही बधार पोखरा का लगे मिलल. मरल नवही पहचान अमथुआँ के पप्पू सिंह का रूप में भइल बा. बतावल जात बा कि मरे वाला नवही खुदहु अपराधी सुभाव के रहुवे आ कई मामिला में ओकर नाम शामिल बा…\nRead More about अमथुआं के एगो नवही के हत्या\nनकली बैंके खोल दिहले सँ ठग\nभोजपुर जिला के डुमराँव का पुरनका भोजपुर में कुछ ठग बाकायदा सेंट्रल कोआपरेटिव बैंक के शाखा खोल के लोगन के करोड़ी रुपिया हजम कर गइलें. बाद में जब बैंक के एह बात के जानकारी मिलल त डुमरांव के रामजी सिंह आ पुरनका भोजपुर के भीम सिहं पर ठगी करे के मुकदमा दर्ज करा दिहलसि. पुलिस…\nRead More about नकली बैंके खोल दिहले सँ ठग


सावधान, कुकुरन में आदमी के गुण आवऽता – Anjoria\nJuly 17, 2013 Editor लस्टम पस्टम 3\nलस्टमानंद से उनकर एगो संहतिया गोपाल जी भेंटइले. लगले कहे, भाई हो, पहिले घर के दरवाजा पर लिखल रहत रहे ‘अतिथि देवो भव:’ लेकिन आज काल्हु घर के गेट पर लिखल रहऽता ‘ कुत्तों से सावधान.’ गोपाल जी ठीके कहले. जान जाईं सभे कि इहे लिखला के वजह से हम माने लस्टमानंद काफी दुखी हो के नेता, अफसर आ बड़का लोगन के घर गइल छोड़ि दिहनी. बड़ा अजीब बा. कई जगह गेट पर लिखल रहेला कि ‘कुत्तों से सावधान’ लेकिन कई जगह त लिखल रहेला ‘कुत्ते से सावधान.’ बड़का लोग के घर में सुरक्षा के काम खातिर कुकुर राखल कवनो आश्चर्य के बात नइखे लेकिन जब बोर्ड पर ई लिखल रहेला कि ‘कुत्तों से सावधान’ त बुझाला कि ओह घर में कुकुरन के राज बा. आज सुरक्षा के इरादा से कुकुर पाल लिहल कवनो बड़ बात नइखे लेकिन जे नवकरमिया धनिक होला ऊ त बड़का देखावे के गरज से कुकुर पोस ले ला. हम त कई गो फेशनेबल मेम साहेब, जेकरा आज काल ‘मैम’ कहल जाला, के कोरा में पिल्ला देखले बानी. जे ऊ लोग आपन औलाद के अतना प्यार से राखित त बुढ़ापा सुधरि जाइत. कुकुर पोसला के चर्चा सुन के हमरो मन में आइल कि एगो पिल्ला पोस लिहल जाउ. एक दिन फजीरे उठ के पूरा दिन एगो नीमन पिल्ला जोहनी. बिलायती के कहो देसी माने लेड़ी कुकुरो ना मिलल. जवन पसंद ना आवे लोग ओही के पाथ देवे के चाहत रहे. पूछ ताछ से पता चलल कि ओकरा रहे आ खाये में जवन खरचा लागऽता ओह में त दू गो अनाथ लइकन के पोस लिआव त धरम होई. हम कुकुर पोसे के विचार तेयाग दिहनी. लेकिन अमीर लोगवा के कइसे रोकीं. ऊ लोग के त कुकुरमोह तेयागे खातिर हम जोर ना दे सकीं. देश भर में ई कुकुरन के पोसला पर साल में जेतना खरचा होला ओतना खरचा में कम से कम 50 हजार अनाथ लइकन के लायक बनावल जा सकेला. जब देश में भुखमरी आ गरीबी ना रही त चोरी, लूट ई सब त अपने आप बंद हो जाई. कुकुरपालक लोग के समझावल आ बिलारी के गर में घंटी बान्हल बरबरे बा. सरकार के चाहीं कि कुकुर पोसला पर रोक लगा देउ. बड़का बड़का कोठी के लोहा के गेट के पीछे खाड़ा हो के गुरगुरात जब भूअरा कुकुरा सड़क पर आवे ला आ सड़क के कंकुरा चहेटे ले सन त पोंछ के पेट में सटा के भाग पराला लोग. अब चाहे केतनो स्वामीभक्त कुकुर होय आ जब जगहा पर काम ना आवे त कवना काम के. हां गोपाल जी के ई बतावल जरूरी बा कि आज काल्हु कुकुरन के कैरेक्टर बदल रहल बा. अब ऊ कटला के बदले चाटऽ तारे सन. भूकला के बदले गुरगुरातारे सन. आदमी के साथ रहि के धोखेबाजी, चापलूसी, पोंछ डोलावल आदि आदमी के गुण सीखत जा तारे सन. दोसरा इयोर अदमियों में लालच वगैरह कुकुर के गुण लउकऽता. अगर ई परिवर्तन व्यापक भइल त घरन के दरवाजा पर लिखा सकेला ‘आदमी से सावधान..’\nBAHUT SUNDER VYANG……\nबहुत सुन्नर आलेख.\nKAHAL JALA KI KUKURO KE DIN FIRELA,\nT EHE BAT BA …..KUKURAN KE DIN FIR GAEEL BAA.


भोजपुरी में देश दुनिया के खबर (बियफे, 28 मई 2015) – टटका खबर\nभोजपुरी में देश दुनिया के खबर (बियफे, 28 मई 2015)\nसमाचार एजेन्सी पीटीआई के इन्टरव्यू देत प्रधानमंत्री नरेंद्र मोदी साफ कहलन कि प्रधानमंत्री कार्यालय में सत्‍ता के बटोरल नइखे गइल आ पूरा तरह से संविधान के हिसाब से काम होखत बा. जबकि पिछला सरकार में सत्ता के गैरसंवैधानिक केन्द्र रहुवे आ ओकरे इशारा पर पीएमओ काम करत रहुवे. कहलन कि आज के मंत्रियन का लगे पहिले के सरकारन से अधिका अधिकार बा. पहिले कई तरह के फैसला के मंजूरी पीएमओ से लेबे के पड़त रहुवे जवन आजु नइखे होखत. कहलन कि हार के साल भर बादो कांंग्रेस एह बात के पचा नइखे पवले एही से तरह तरह के बात उठावल जात बा.\nओने पिछला सरकार में पीएम रहल मनमोहन सिंह अपना पर लागत घोटाला के आरोपन के नकारत कहलन कि ऊ कबो अपना भा अपना परिवार के फायदा ला अपना पद के दुरुपयोग ना कइलन. उनकर कहना रहे कि मेक इन इंडिया कार्यक्रम उनुके सरकार के योजना रहुवे आ उनुका समय में देश के अर्थव्यस्था तेजी से बढ़त रहुवे. एह बयान का कुछ ही घंटा बाद मोदी सरकार के 366वां दिने मनमोहन सिंह पीएम मोदी से औपचारिक मुलाकात करे7रेसकोर्स चहुँपलन जहाँ मोदी उनकर गर्मजोशी से स्वागत कइलन. दुनू जने करीब पौन घंटा ले बतियावल.\nरक्षा मंत्री मनोहर पर्रिकर के कहना बा कि नक्‍सलवाद से निपटे ला सेना के इस्तेमाल ना होखी. नक्सलवाद देश के आंतरिक समस्या ह आ एकरा के सलटावे ला ऊ प्रशिक्षण आ जरूरी सलाहे भर दीहि. कहलन कि एक रैंक एक पेंशन के मामिला में ठोस कार्ययोजना बना लीहल गइल बा आ जल्दिए एकरा के लागू करा दीहल जाई.\nदिल्‍ली विधानसभा में आआपा के बेहिसाब बहुमत ओकरा से उहो करा लेत बा जवना के ना त अधिकार ओकरा लगे बा ना जवना के कवनो नैतिक कारण बा. काल्हु दिल्ली विधानसभा में केन्द्र के ओह अधिसूचना का खिलाफ प्रस्ताव पारित कइल गइल जवना में बहाली आ तबादला के अधिकार उपराज्‍यपाल का लगे होखे के बात कहल गइल बा. ओेने केन्द्र सरकार दिल्ली हाई कोर्ट के ओह टिप्पणी का खिलाफ सुप्रीम कोर्ट में याचिका दायर कइले बिया जवना में कहल रहे कि दिल्‍ली सरकार के भ्रष्‍टाचार रोधी शाखा केंद्रीय अधिकारियन का खिलाफ कार्रवाई कर सकेले आ एहसे रोकेवाला गृह मंत्रालय के अधिसूचना के संवैधानिकता सवाल के घेरा में बा.\nआरक्षण खातिर आन्दोलन करत गुर्जर समाज आ राजस्थान सरकार का बीच भइल बातचीत चउथको बेरा बेनतीजा रह गइल. एह आंदोलन का चलते करीब 200 रेलगाड़ियन के रद्द करे के पड़ल बा आ लाखों लोग के यात्रा बाधित भइल बा.\nपूरा देश में चलत लू के प्रकोप अबहियों जारी बा. काल्हुओ करीब दू सौ लोग के जान एह भयंकर गरमी का चलते हो गइल आ अब ले देश भर में करीब चौदह सौ लोग के जान जा चुकल बा. मौसम विभाग के कहना बा कि गरमी कुछ दिन अउरी जारी रहे वाली बा.\nबंबई शेयर बाजार के सेंसेक्स काल्हु बुध का दिने 33 अंक के मामूली बढ़त लेके आ निफ्टी पांच अंक के मामूली गिरावट का साथे बंद भइल.\nकेन्द्र सरकार सगरी राज्य सरकारन से कहले बिया कि मनरेगा में काम करेवाला हर श्रमिक के पंजीकरण हाल में शुरू भइल तीनों सामाजिक सुरक्षा योजनन मे करा दीहल जाव. आ सगरी कामगारन के खाता बैंकन में खोलवावल सुनिश्चित करावल जाए.\nआजु गंगा दशहरा के पर्व पूरा देश में श्रद्धा का साथे मनावल जात बा. लोग पवित्र नदियन में स्नान कर के पूजा पाठ आ दान पुण्य करत बाड़ें. एही मौका पर बचवन के मुंडन संस्कारो करावल जा रहल बा.\nआजमगढ़ जिला के फूलपुर इलाका के ढीरहीह गांव में इनार में गिरल बकरी निकाले का फेर में तीन जने के मौत इनार में पसरल जहरीला गैस का चलते हो गइल. एक एक कर के उतरत गइल लोग आ जहरीला गैस से बेहोश होके गिरत गइल लोग. बाद में तीनो जने के लाश निकालल गइल.\nजौनपुर जिला के मुंगराबाद शाहपुर इलाका के सुजानगंज बाईपास का लगे काल्हु साँझ एगो सड़क हादसा में मोटर साइकिल से जात दादा पोता के मौत बस से कचरइला का चलते हो गइल. बस ड्राइवर के पुलिस गिरफ्तार क लिहले बिया.\nविधान परिषद के 24 सीट ला होखे वाला चुनाव खातिर अबहीं ले जदयू, राजद, राकांपा, आ कांग्रेस का बीच सीट के बँटवारा के काम नइखे हो पावल. बाकिर जदयू के कहना बा कि दू दिन का भितरे एह मामिला के सलटा लीहल जाई. चारो दल मिल के एह चुनाव के लड़ीहें. ओने लालू यादव कहले बाड़न कि अगर चारा घोटाला के मामिला से ऊ बरी हो जात बाड़ें त बिहार के मुख्यमंत्री पद पर उनुकरो दावा हो सकेला.\nगंगा नदी पर बनत पटना-सोनपुर रेल-सह-सड़क पुल के काम एह साल ले पूरा हो जाए के उमेद जतवलन पूर्व मध्य रेलवे के महाप्रबंधक ए.के. मित्तल. कहलन कि मुंगेर में बनत पुलो के काम एही साल पूरा हो जाई.\nपरिवार के सात बेकत के हत्या करे का आरोप में मौत के सजा पा चुकल शबनम आ सलीम के फाँसी के सजा पर सुप्रीम कोर्ट रोक लगा दिहले बावे. ओकर कहना बा कि मौत के वारंट आपाधापी में जारी क दिहल गइल जबकि फैसला का खिलाफ अपील करे के समय अबहीं एह लोग का लगे बांचल रहुवे.\nसत्ता से बेदखल हो गइला का बाद आपन सनक देखावत प्रियंका वाड्रा काल्हु स्मृति इरानी से सवाल कइली कि अमेठी में अबहीं ले ट्रिपल आईटी काहे ना खुलल. जबकि एह सवाल के जवाब कांग्रेस आ खास क के सोनिया गाँधी के परिवार के देबे के चाहीं कि अपना सरकार का रहते ई लोग अमेठी खातिर कुछ काहे ना कइलसि. स्मृति ईरानी कहली कि बड़ा अचरज होत बा कि जीतेवाला सांसद के बहिन हारे वाला उमेदवार से सवाल करत बाड़ी. शायद उनुको लागत बा कि अमेठी खातिर स्मृति ईरानिए कुछ कर सकेली, ओह लोग का बस में कुछ नइखे.\nसीबीएसई के 10वीं क्लास के रिजल्ट आजु घोषित क दीहल जाईल. सीबीएसई के वेबसाइट पर जानकारी दीहल गइल बा कि रिजल्ट 28 मई के जारी कइल जाई. 12 बजे ले रिजल्ट आ जाए के पूरा उमेद बा.


2020 में पुलिस भर्ती कब निकलेगी? » 2020 Mein Police Bharti Kab Nikalegi - Download the Vokal App\n2020 में पुलिस भर्ती कब निकलेगी?...\nभारतीय रिजर्व बैंक (आरबीआई)पुलिसभरती\n2020 में पुलिस भर्ती की संभावित तिथि मार्च अप्रैल माह में है इसी समय पुलिस भर्ती की फॉर्म निकलेगी\n2020 mein police bharti ki sambhavit tithi march april mah mein hai isi samay police bharti ki form nikalegi\n2020 में पुलिस भर्ती की संभावित तिथि मार्च अप्रैल माह में है इसी समय पुलिस भर्ती की फॉर्म


भिखारी ठाकुर जयन्ती – टटका खबर\nभिखारी ठाकुर जयन्ती\nभोजपुरी के लोक कवि आ कलाकार पद्मश्री भिखारी ठाकुर के १२३ वाँ जन्म दिन का मौका पर १८ दिसम्बर के दिल्ली के जवाहरलाल नेहरु यूनिवर्सिटी के स्कूल आफ लैंग्वेज के सभागार में समारोह आयोजित भइल. एह कार्यक्रम में प्रसिद्ध कवि आ आलोचक डा॰ केदारनाथ सिंह अध्यक्षता कइनी. कार्यक्रम मे प्रसिद्ध समाजशास्त्री प्रो॰ आनन्द कुमार, इग्नू में भोजपुरी भाषा साहित्य सांस्कृतिक केन्द्र के निर्देशक प्रो॰ शत्रुघ्न कुमार, संतोष पटेल, ब्रह्म प्रकाश, मुन्ना पाण्डेय, प्रो॰ गंगासहाय मीणा जी, डा॰ देवेन्द्र चौबे, डा॰ दिलीप मण्डल वगैरह लोग शामिल भइलें.


अब भोजपुरी के ‘जंजीर’ – Anjoria\nअब भोजपुरी के ‘जंजीर’\nअगस्त 29, 2013\nअगर फिलिम के नाम सुन रउरा सोचत होखब कि अमिताभ बच्चन के सुपर डुपर हिट ‘जंजीर’ के रिमेक बनत बा त उ हिन्दी ‘जंजीर’ फिलिम पहिले प्रदर्शित होखी त जान लीं कि एकर मुकाबला करे आवत बिया भोजपुरी के ‘जंजीर’. जानल मानल भोजपुरी निर्देशक रवि सिन्हा के निर्देशित एह फिलिम में सुपरस्टार दिनेश लाल यादव आ हॉट बम मोनालिसा के जोड़ी बा.\nनिर्देशक रवि सि्न्हा के कहना बा कि उनकर भोजपुरी फिलिम ‘जंजीर’ कवनो दोसरा फिलिम के नकल ना ह. ई त भोजपुरी कलेवर में अलगा कहानी पर बनल बा. जे.आर. फिल्म कम्बाइन्स के परोसल एह फिलिम के निर्माता हउवें मिसेज रेखा सिन्हा, हरीश (बाबू), श्रवण अग्रवाल आ भरत बी. जैन. कहानी आ निर्देशन रवि सिन्हा के ह. पटकथा रवि सिन्हा आ राजेश पाण्डेय के ह. संवाद लिखले बाड़न राजेश पाण्डेय. गीतकार प्यारेलाल यादव आ कृष्णा बेदर्दी. संगीतकार मधुकर आनन्द.\nफिल्म के मुख्य कलाकारन में भोजपुरी सुपर स्टार दिनेशलाल यादव ‘निरहुआ’, मोनालिसा, अवधेश मिश्रा, एजाज खान, उमेश सिंह, विनोद मिश्रा, मेहनाज श्रॉफ, नवोदित कोमल ठक्कर, सूरी सक्सेना, सुमिता पाण्डे, सीमा सिंह आ पूनम पाण्डे शामिल बा लोग.\nविक्रांत "खून का बदला खून" के एलान कइलन\nमनोज तिवारी संगे कांग्रेसी नेता कृपाशंकर सिंह 30 अगस्त से बड़का परदा पर


एन. डी. देहाती: December 2011\nएगो देहाती मनई के ब्लॉग\nकान खोल के सुनिलù साधो, कहते दास कबीर. ना लहै तù तुक्का समझौ, लहि गयो तù तीर\nयूपी में महाभारत 2012 चालू हो गइल बा। सजो सेना सजि गइल हई। आरोप-प्रत्यारोप के दौर शुरू बा। एही बीच में कबीर बाबा की दरबार में कुछ प्रत्याशी-ओरतासी पहुंचलें। कहलें बाबा! हमरा पक्ष में कुछ कवित्तई लिख दीं। बाबा बोललें- कान खोल के सुनिलù साधो, कहते दास कबीर। ना लहै तù तुक्का समझौ, लहि गयो तù तीर।। कबीर बाबा के इ कवित्तई देखीं कवना सेना पर केतना सधत बा।\nसेना नंबर एक- अफसरन से चोरी करववलू, कमीशनखोरी खूब मचवलू।\nअब तù गद्दी छोड़ मैडम, रोंआं-रोंआं बड़ा दुखवलू।।\nअफसर चोर, मंत्री दलाल, खूब तू भइलू मालोमाल।\nदुहि के सबके कइलू ठठरा, अब भ्रष्टाचार के नाम हलाल।।\nसेना नंबर दो- जेकरा याद गुंडई आई, उनकी पर ना मोहर लगाई।\nउनकर भाई भतीजा बेटवा, आखिर कबले एकछ खाई।।\nउनकी छाती चढ़ि हम हुंमचवलीं, उनके रसातल में पहुंचवलीं।\nपनके देइब सभै नहि अबकी, माठा डालि के हमीं सुखवलीं।।\nसेना नंबर तीन- हमरा त पता ना रहे, अइसन भी युग आई।\nजन्म हमार भइल बा कहंवा? न्यायालय बतलाई।।\nहमरी नावे पार उतरलें, कटलें खूब मलाई।\nकुरसी पवलें हमें भुलक्ष्लें,अब जनता उन्हें भुलाई।।\nसेना नंबर चार- जागù जागù बबुआ, जागù हो किसान।\nयूपी के बदल द अबकी, शुरू करù अभियान।।\nजाति-पाति से उपर उठù, मति अचिकौ कुम्हिलाय।\nसबके न्याय सुरक्षा मिली, इ जुमला दोहराव।।\nसेना नंबर पांच- छोट दल मति बुझù, बड़ बा बड़ा इरादा।\nकठफोड़वा की चोंच मरले, जाला निकल बुरादा।।\nछोटे-छोटे नथिया से पड़ेला नकेल।\nदाव चढ़ि जइबù, देइ छोटके ढकेल।।\n-नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के २८ दिसंबर ११ के अंक में प्रकाशित है .\nप्रस्तुतकर्ता एन डी देहाती कोई टिप्पणी नहीं:\nगुरुवार, 22 दिसंबर 2011\nचलù चलीं जां नदी किनारे घाट बइठ के गिने लाश..\nजिस्म कांपे, हाड़ कांपे, रुह में भी कपकपी।\nसौ-सवा सौ रोज मरते, केकर-केकर नाम जपीं।।\nभीड़ से अचिका सा हटिके, इहो तमाशा देखिं लीं।\nबंट रहल कंबल बा कइसे, गहरा कुहासा देखिं लीं।।\nगील बोटा उठे धुआं, तापीं अलाव ना हो निराश।\nचलù चलीं जां नदी किनारे, घाट बइठ के गिने लाश।।\nठंड से मुअत मनई अखबारवाला छापत हवें।\nसरकारी महकमा के देखीं, टंपरेचर बस नापत हवें।।\nउनकी फाइल में ना जाने, मृतकन के नाम कहवां गइल।\nमाघ जे ना निबुकी, जमराज की उहवां गइल।।\nसाहब कहें कि लाश के चिरवा के कराùव एहसास।\nठंड मारत जान बाटे, गरीबन की घर में घुसिके।\nसरकार सुतल आंखि पट्टी, कान रुई ठूंसिके।।\nकुछ बहुरुपिया जनसेवा के स्वांग रचा मुसकात हवें।\nबांटत हवें सरकारी सेवा, याकि सीधे खात हवें।।\nकब मिटी इ धुंध घेरलसि, बा जवन विरोधाभास।\nमार कोहरा के परत , जनजीवन सब ठप्प बा।\nरेल बस वायुयान लेट, का इहे बतिया गप्प बा।\nसर्दी के सितम से केतनन के डोंटी ढील बा।\nजोड़न में दर्द अंकड़न बा, जइसे धंसल कोई कील बा।।\nदांत बाजत कड़कड़ात कइसे बीती इ पूस मास।\nबहुतन के धइलसि झुनझुनी, केतनन के अंग सुन्न बा।\nमाथा पिरात कस के बा, बेहोश बा कि टुन्न बा।।\nभीड़ अस्पताल में बा, समस्या बड़ी विकराल बा।\nसर्दी शीतलहर कहीं कि साक्षात इ त काल बा।।\nहम गिन-गिन छापीं ठंड मरन, उ कहलें इ बकवास।\n-नर्वदेश्वर पाण्डेय देहाती की यह व्यंग्य रचना राष्ट्रीय सहारा के २२ दिसंबर ११ के अंक में प्रकाशित है .\nप्रस्तुतकर्ता एन डी देहाती कोई टिप्पणी नहीं: इस संदेश के लिए लिंक\nजेतने कपड़ा ओतने जाड़, जाड़ की मारे कांपे हाड़\nहाड़ कंपा देत जाड़ में किकुरल कांपत- मनई के जिनगी खाड़ हो गइल बा। जाड़ के लेके बहुत कहावत कहल गइल। जइसे- ’लइकन के हम छुअब नाहीं, जवनका लगे जेठ भाई। बुढ़ऊ के हम छोड़ब नाहीं, चाहें केतनो ओढ़िहै रजाई‘। जाड़ से कांपत लोग भगवान के कइसे गोहरावेलन, एहु पर कहावत कहल गइल-’दई दई घाम करù, सुगवा सलाम करे, तोहरे बलकवा के जड़वत बा। पुअरा फूंकि-फूंकि तापत बा‘। जाड़ से बचे के उपाय भी पुरनिया लोग बतावल- रूई,धुईं या दुई। रूई के जे बहुत हल्लुक बुझत होखे उ मुगलता में ना रहो, रूई एतना भारी ह कि जाड़ के बाड़ के रूप में काम करेले। रूई के आशय गरम कपड़ा से भी बा। धुईं के मतलब अलाव, साधु-महात्मा के धुईं। आ दुई के मतलब त रउरा सभे बुझते होखब। जीवन की गाड़ी के दु पहिया- एगो मरद त दुसरका मेहरारू। मेहनतकश इंसान का कइसन ठंड। गांव-देहात में पटवन चलत बा। जाड़ से भले लोग के हाड़ कांपत होखे लेकिन जे खेते में हत्था लेके उतर गइल ओकरा केइसन जाड़। दस हत्था की बाद त पसीना निकल जाता। बिजली के दशा बाउरे बा। डीजल की मंहगी से किसानन के गरमी छिटक जाता। ऐही बीचे अगर केहु के पंपसेट ठंडाइल त अउर गरमी बढ़ जाई। जे गाय-भैस पलले बा ओकर गोबर- पानी करे में जाड़ देखल जाई त दूध की बेरा उ लात देखा दी। रोज कमा रोज खा वाला मनई की जिनगी में कइसन जाड़? कमाई तबे ना खाई। जेके जाड़ सताई उ त इहे दुहराई-’ना सौ बाघ ना एक माघ‘। जेकरा मेहनत मजूरी से पेट भरे के बा उ कही- ’आधा माघे कंबल कांधे‘। जाड़ा से लइकन के बचावे खातिर जिला के साहब फरमान सुनवलें कि स्कूल साढ़े नौ बजे खोलल जाव। सरकारी स्कूल में त साहब के फरमान लागू हो जाई लेकिन प्राइवेट वालन के हाल त गजबै बा। साते बजे घंटी बाजत बा। लइकन के तैयार करावल में महतारी लोग का आ स्कूल पहुंचवला में बाबुजी लोग का एह ठंड में परेशानी उठावे के परत बा। ओइसे भी जेकर लइका कान्वेंट में पढ़ी ओकर ठंड कमे लागी। पीठ पर एतना भारी बस्ता रही कि दनाइल रही। गार्जियन भी गरमाइल रहिहन कभी ड्रेस के लेके त कबो फीस के लेके। जाड़ा से कई जने के नाड़ा उकसि गइल बा। बुढ-पुरनिया पर एकर गहगर मार गिरत बा। कई जने असमये सरग सिधारत हवें। प्रशासन के घोषणा बा कि ठंड से केहु के ना मरे दिहल जाई लेकिन जवन खबर आवत हई ओहमा रोज ठंड से इतना मरे..। एही मुआवे वाली ठंड पर इ कविता-\nजेतने कपड़ा ओतने जाड़। जाड़ की मारे कांपे हाड़।।\nकिकुरल कांपत जिनगी खाड़। सजो व्यवस्था चूल्हा भाड़।।\nतपता मनई ढीला नाड़। फूंकत पुअरा उजरत बाड़।।\nअइसन ठंड करेजा फाड़। मरि गये बुढ़ऊ घोठ उजाड़।।\n-नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के १५ दिसंबर ११ के अंक में प्रकाशित है .\nसपा काला दिवस को भूली , शौर्य दिवस भाजपाई ....\nमनबोध मास्टर भिनही-भिनही फटाफट अखबार के पन्ना पलटत रहलें। कहीं कुछऊ ना लउकल। ताजिया दफन आ बाबा साहेब के परिनिर्वाण दिवस , कपिल के कूटिनीतक बयान आ कुछ अवर छोट-बड़ खबर। सात दिसंबर की अखबार में सन 93 से पिछला साल ले कहीं शौर्य दिवस त कहीं काला दिवस के खबर। येही खबरन से लोकल छपसुअन के फोटू-ओटू लउक जात रहे। असों सात दिसंबर के अस करेड़ कुहासा पड़ल की इ दुनो के समर्थक भी किकुरले रहि गइलें। लगल कि दुनो की दुकानदारी मंदी की मार से घाही हो गइल बा। होखहु के चाहीं, आखिरकार कहिया ले धरम-करम की नाम पर नफरत बोअल जाई। दरअसल जेकरा पक्ष में काला दिवस मनावल जात रहे उ सजो लोग असों मोहर्रम के मातम मनावला में लागल रहे, आ शौर्य दिवस वालन के चेहरा लोग पहिचाने लिहल। झगराहे घर सही रामजी आराम से ओहमा विराजमान रहलें। इ बहादुर लोग अइसन शौर्य देखावल की सब ढहा दिहल आ अब रामजी प्लास्टिक की नीचे शीत- घाम-बरसात सहत हवें। बिना मतलब जरला पर नमक कबले छिरकाई। मास्टर के ’पर-वचन‘ सुनते मस्टराइन कउड़ा की लहास अइसन धधक गइलीं। बोलली िबहाने से राजनीति की चर्चा में दुपहरिया हो गइल, ना खइहें ना खाये दिहें। मास्टर कहलें - हम कहां तोहका रोकलें हईं, झुठों न सती होत हऊ। खा खींच के। के ना खात बा। बहुत जाने का खइला से देहिं पर चर्बी चढ़ जाता त खात-खात रोगी बनि के दवाई खात हवें। अफसर-मंत्री रिश्वत खात हवें। जब फंसत हवें त जेल के हवा खात हवें। ठेकेदार-इंजीनियर कमीशन खात हवें। संत-महंत, पंडा- पुजारी धरम की नाम पर मंदिर के चढ़ावा आ ठाकुर जी पर चढ़ावल प्रसाद खात हवें। सूदखोर व्यापारी व्याज खात हवें। कोटेदार-प्रधान-प्रधानाध्यापक मिल के लइकन के मिडडेमील खात हवें। छेड़खानी करे वाला छछुनर चौराहा पर चप्पल खात हवें। बेइमान कोर्ट-कचहरी में कसम खात हवें। बेरोजगार लोग नौकरी खातिर आ यात्री लोग रेल-बस में यात्रा खातिर धक्का खात हवें। कुर्सी की चाह में युवराज, नेताजी के पुत्तर आ स्वाभिमानी जी गांव गली चौराहा पर रथ से चक्कर खात हवें। वोटर नोट खात हवे आ नेता वोट खात हवें। येही व्यवस्था में सब चलत बा। खइला-खियावला के बात छोड़ù आज की दशा पर हमार कविता सुनù-\nमन मैला उजला बसन, भासन लच्छेदार।\nशौर्य दिवस काला दिवस, दोऊ को धिक्कार।।\nप्रजातंत्र के पेड़ पर , यह गिद्धों का बोल।\nमरे-कटे जनता भले, ये तो करें किलोल।।\nअबकी बारी छह दिसंबर, क्यों भूल गये है भाई।\nसपा काला दिवस को भूली , शौर्य दिवस भाजपाई .... 11\n-नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के ८ दिसंबर ११ के अंक में प्रकाशित है .\nजस लखनऊवा ‘मैडम’ बोलें तस दिल्ली क ‘बाबू’\nअरे भइया जी! इ पब्लिक ह, सब जानेले, लेकिन चुप्प मारि के बइठल रहेले। जब जनावे के समय आवेला त खंड-खंड में बंटि जाले। जब पब्लिक के सब्र के बांध टूटेला त कनपट्टी ले पहुंच जाला। एकै चांटा में देश-विदेश गूंज जाला। जेकरा पर गिरेला ओकर कान सुन्न हो जाला, लगेला भूकंप आ गइल। ‘रियेक्ट’ पैमाना पर खाली पंजा के निशान लउकेला। लोग गावेला- अइसन मरलसि चांटा , गलवा लाल हो गइल। महंगी के चलते इ बवाल हो गइल.। दिल्ली क ‘बाबू’ पडरोैना में नवहन के जगावत रहलें। प्रदेश के तकदीर बदले खातिर नवहन के उकसावत रहलें। इलाहाबादी पढ़वइया‘ हम भिखमंगा नहीं, शर्म करो.’ के नारा लगावत डी एरिया में वइसे पर्चा फेंकलें जइसे एसेंबली में भगत सिंह बम फेंक देले होखें। बाबू की पार्टी-पउवा वाला और कुछ वर्दीधारी वीर नवहन के चिउरा अस कूटि मरलें। सांच सहलो खातिर बड़वर करेजा चाहीं। एक पखवारा ले रजनीतिहा लोग पूर्वांचल के खूब धंगारल ह। केहू स्वाभिमान जगावल ह, त केहू क्रांति मचावल ह। केहू का जन सरोकार से कवनो मतलब ना बा। सब कर लक्ष्य सिंहासन बा। दिल्ली बाला बाबू गरीब की घर रोटी खात हवें। अरे भइया जी! द्वारिकाधीश ना हवें कि सुदामा जी के दू मुट्ठी चाउर चबा के दु लोक के राज थमा दीहें। इ राजनीतिक नौटंकी ह। रहल बात गरीबी मेटावे के, त इ नारा त बाबू के पुरखा-पुरनिया भी देते रहि गइलें। उ सब सरगे गइलें, हम्मन नरक भोगत हई। बाबू के पिताश्री, दादी श्री, दादी के पिता श्री(मतलब बुढऊ नाना श्री) की जमाना में भी गरीबी हटाओ के नारा खूब चलल। गरीबी ना मिटल, गरीब लोग के नाड़ा ढील हो गइल। अब बाबू कहत हवें-‘लखनऊवा हाथी पैसा खा रहा है’। अरे भइया जी! जेकरा पचावे के पावर रही उ न खाई। रहल बाति हाथी के त रउरा जानते हई हाथी के पेट जब्बर होला। पब्लिक का दू जून के रोटी-नमक आ रात के चैन के नींद चांहीं। सुने में आइल कि बाबू के सपना में भी हाथी डरावत बा। इ हम ना, लखनऊवा मैडम कहत हई। बाबू चिहुंकी- चिहाई जनि, कुछ ‘उपरवार’ देखवा लीं। अइसन गंजबांक लगाई कि हाथी होंयùùùù.. कहि के बइठ जा। दिल्ली क बाबू आ लखनऊवा मैडम की पोलिटिकल ‘रड़हो-पुतहो’ पर इ कवित्तई बहुत सधत बा-\nबोली पर संयम नहीं, नहीं जुबां पर काबू।\nजस लखनऊवा मैडम बोलें, तस दिल्ली क बाबू।।\nअपने-अपने ढंग से, गरीबी रहे मिटाय।\nसत्ता सुख आ सिंहासन , खातिर ही चिच्ंिायाय।।\nबाबू ,उनकर बपसी, दादी, अउरी बुढ़ऊ नाना।\nखूब मेटवलें गरीबी के, बीतल कई जमाना।।\nचार पीढ़ी आ चार दशक, कइले सत्ता भोग।\nलखनऊवा मैडम करें, पोलिटिक्स क योग।।\n- नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के ०१ दिसंबर ११ के अंक में प्रकाशित है .\nहम अपनी ब्लॉग पर राउर स्वागत करतानी | अगर रउरो की मन में अइसन कुछ बा जवन दुनिया के सामने लावल चाहतानी तअ आपन लेख और फोटो हमें nddehati@gmail.com पर मेल करी| धन्वाद! एन. डी. देहाती\nअपना ईमेल पता भरिये जिस पर आप लेख प्राप्त करना चाहते हो ।\nअपना कीमती समय देने के लिए धन्यवाद\nजी हा , आप की भी गिनती हो गई\nकान खोल के सुनिलù साधो, कहते दास कबीर. ना लहै तù त...\nपत्थर की नाव तैरती दिख जाए तो ...\nआपने लकड़ी की नाव देखी होगी और उसके बारे में सुना भी होगा लेकिन मध्य प्रदेश के ग्वालियर शहर में एक शिल्पकार ने पत्थर की ऐसी नाव बनाई है जो त...\nएगो कविता देखल जा\nएगो कविता देखल जा, केतना सधत बा आजकल की चुनाव पर- लाज न बा तनिको उनका, मेहरारू कù सीट आ मरद मरेंले। आंखि पसारि के देखीं तनी, चारो ही ओर अ...\nजल संकोच विकल जस मीना ब्याकुल तस भये गुटखाहीना\nजल संकोच विकल जस मीना ब्याकुल तस भये गुटखाहीना मनबोध मास्टर माथा पीट लिहलन। हाय इ का भइल। गुटखा पर प्रतिबंध लाग गइल।गुटखा की रूप ...\nआगे चलेले हल्ला गाड़ी, तोड़े -फोड़े और उखाड़ी,,,\nमेरा यह भोजपुरी व्यंग्य राष्ट्रीय सहारा के 7/2/13 के अंक में प्रकाशित है आगे चलेले हल्ला गाड़ी, तोड़े -फोड़े और उखाड़ी,,, सुघ्घर गो...\nराउर सब के नया साल के हार्दिक शुभकामना और बधाई - नर्वदेश्वर पाण्डेय देहाती , गोरखपुर\nस्टेशन परामर्शदात्री समिति के सदस्य बने एनडी देहाती\nवरिष्ठ पत्रकार एनडी पांडेय देहाती को गोरखपुर जंक्शन स्टेशन सलाहकार समिति का सदस्य नामित किया गया है। रेलवे प्रशासन ने श्री देहाती को मीडि...\nसनकी कुक्कुर फेरु बा कटले, मानी ना इ खाली डंटले..\nमनबोध मास्टर पाक की दुस्साहस आ सरकार की शिखंडीपन पर माथा पिटत हवें। हाय! इ का भइल? फिर मरा गइलन हमार सैनिक। देश की ऑन पर शहीद हो गइलन ज...\nमाहिल, मारिच, कंस आ शकुनी मामा के प्रकार..\nमनबोध मास्टर की दिल में मामाजी के प्रति अगाध श्रद्धा रहल। अपनी बतकही में बेर-बेर मास्टर इ बात दोहरावत रहलें कि एक अक्षर की â€˜ मां â€...\nकुंभ में अमृत झरत रहे..\nकुंभ। अमृत से परिपूर्ण कुंभ। हरिद्वार, प्रयाग, पंचवटी आ उज्जैन में हर बारह साल बाद लगे वाला कुंभ। समुद्र मंथन से निकले वाला क...


भारतीय गिद्ध - विकिपीडिया\nIndian vulture sunbathing in Mhasla, Maharashtra\nचिंताजनक रूप से खतरा में (आइ॰यू॰सी॰एन॰ ३.१)\nऑर्डर (Order): Accipitriformes\nजाति (Genus): Gyps\nप्रजाति: G. indicus\nDistribution in purple\nभारतीय गिद्ध (अंगरेजी: Indian vulture, Gyps indicus) एगो पुरान दुनिया के गिद्ध हवे जे भारत, पाकिस्तान आ नेपाल के मूल निवासी हवे। एकरा के 2002 से आईयूसीएन के रेड लिस्ट में गंभीर रूप से बिलुप्त होखे वाला के रूप में लिस्ट कइल गइल बाटे, काहें से कि एह में जनसंख्या में बहुत गिरावट आइल बा। भारतीय गिद्ध सभ के मौत डाइक्लोफेनाक जहर के कारण किडनी फेल होखे से भइल मानल जाला। एकर प्रजनन मुख्य रूप से मध्य आ प्रायद्वीपीय भारत के पहाड़ी चट्टान सभ पर होला।\nएकरे रेंज के उत्तरी हिस्सा में मौजूद पातर-चोंच वाला गिद्ध जिप्स टेनुइरोस्ट्रिस के एगो अलग प्रजाति मानल जाला।\n2 आवास आ बेहवार\n3 इस्थिति आ कंजर्वेशन\n3.1 आबादी में कमी\nभारतीय गिद्ध मध्यम आकार के आ भारी-भरकम होला। एकर देह आ गुप्त पंख पीयर होला, एकर उड़ान पंख गहिराह रंग के होला। एकर पाँख चौड़ा होला आ पोंछ के पंख छोट होला। एकर माथा आ गर्दन लगभग गंजा होला, आ एकर नोक काफी लंबा होला। एकर लंबाई 81–103 सेमी (32–41 इंच) होला आ एकर पाँख के बिस्तार 1.96–2.38 मीटर (6.4–7.8 फीट) होला। मादा नर से छोट होखे लीं।\nएकर वजन 5.5–6.3 किलोग्राम (12–14 पाउंड) होला। ई यूरेशियन ग्रिफन के तुलना में छोट आ कम भारी बनल बा। ई ओह प्रजाति से अलगा होला काहें से कि एकर शरीर कम बफ आ पाँख के आवरण होला। एकरे अलावा एकरा में ग्रिफन सभ द्वारा देखावल जाए वाला सफेद रंग के मीडियन गुप्त बार के भी कमी बा।\nआवास आ बेहवार[संपादन करीं]\nभारतीय गिद्ध मुख्य रूप से दक्खिन आ मध्य भारत के चट्टान सभ पर प्रजनन करे ला, बाकी राजस्थान में घोंसला बनावे खातिर पेड़ सभ के इस्तेमाल करे खातिर जानल जाला। ई मानव निर्मित ऊँच बिल्डिंग सभ पर भी प्रजनन क सके ला, जइसे कि चतुर्भुज मंदिर। बाकी गिद्ध सभ नियर ई एगो मेहतर हवे, ज्यादातर लाश सभ से भोजन करे ला, जेकरा के ई सवाना के ऊपर आ मनुष्य के निवास के आसपास उड़ के पावे ला। ई अक्सर झुंड में जमा हो जाला।\nइस्थिति आ कंजर्वेशन[संपादन करीं]\nआबादी में कमी[संपादन करीं]\nभारतीय गिद्ध आ सफेद-रम्प वाला गिद्ध, जी. बेंगालेंसिस (बंगाल गिद्ध), दुनों प्रजाति सभ के ऊपर आबादी के कमी के खतरा रहल बाटे। बांग्लादेश, भारत आ नेपाल में इनहन के 99%–97% आबादी कम भइल दर्ज कइल गइल बाटे। 2000-2007 के बीच एह प्रजाति आ पतला बिल वाला गिद्ध के सालाना गिरावट के दर औसतन सोलह प्रतिशत से ढेर रहल। एकर कारण पशु चिकित्सा दवाई डाइक्लोफेनाक से होखे वाला जहर के रूप में पहचानल गईल बा। डाइक्लोफेनाक एगो नॉन स्टेरॉयडल एंटी-इंफ्लेमेटरी दवाई (NSAID) ह अवुरी जब इ काम करेवाला जानवर के दिहल जाला त इ जोड़ के दर्द के कम क सकता अवुरी एहीसे एकरा ले जादे समय तक काम करत रह सके लें। मानल जाता कि इ दवाई गिद्ध मरे वाला मवेशी के मांस के संगे निगल लेले बाड़े, जवना के जीवन के अंतिम दिन में डाइक्लोफेनाक दिहल गइल रहे।\nडाइक्लोफेनाक के चलते गिद्ध के कई प्रजाति में किडनी फेल हो जाला। मार्च 2006 में भारत सरकार डाइक्लोफेनाक के पशु चिकित्सा के इस्तेमाल पर रोक लगावे के समर्थन करे के घोषणा कइलस। एगो अउरी एनएसएआईडी मेलोक्सिकैम गिद्ध खातिर हानिरहित पावल गइल बा आ ई डाइक्लोफेनाक के स्वीकार्य विकल्प साबित होखे के चाहत रहल। जब मेलोक्सिकैम के उत्पादन बढ़ जाई त उम्मीद कईल जाला कि इ डाइक्लोफेनाक नियन सस्ता होई। अगस्त 2011 ले लगभग एक साल ले पशु चिकित्सा के इस्तेमाल पर रोक लगावे से पूरा भारत में डाइक्लोफेनाक के इस्तेमाल से रोकल ना गइल। पूरा प्रायदीपीय भारत में, कर्नाटक आ तमिलनाडु में, खासतौर पर बैंगलोर के आसपास के गाँव सभ में, कम संख्या में चिरई सभ के प्रजनन भइल बा। भारतीय गिद्ध के गिरावट से पर्यावरण के संरक्षण प बहुत असर पड़ल बा। सभ लाश सभ के हटा के गिद्ध सभ प्रदूषण के कम करे, बेमारी के फइलल आ अवांछित स्तनधारी सभ के मेहतर सभ के दबावे में मदद कइले रहलें। इनहन के अनुपस्थिति में जंगली कुकुरन आ चूहा सभ के आबादी के साथे-साथ इनहन के जूनोटिक बेमारी सभ में भी बहुत बढ़ती भइल बा।\nVultures inanest in Orchha\nभारतीय गिद्ध के कई गो प्रजाति खातिर कैप्टिव-ब्रिडिंग कार्यक्रम (बंधक राखि के प्रजनन) शुरू हो गइल बा। गिद्ध सभ लंबा उमिर के होलें आ प्रजनन में धीमा होलें, एह से एह कार्यक्रम सभ में दशक भर के समय लागे के उमेद बा। गिद्ध लगभग पाँच साल के उमिर में प्रजनन के उमिर में पहुँच जालें। उम्मीद बा कि जब पर्यावरण में डाइक्लोफेनाक से साफ हो जाई त कैद में पोसल चिरई के जंगल में छोड़ दिहल जाई।\nसाल 2014 के सुरुआत में "सेविंग एशिया के गिद्ध" नाँव से गिद्ध सभ के बिलुप्त होखे से बचावे के कार्यक्रम घोषणा कइलस कि एकरा उमेद बा कि 2016 ले कैप्टिव-बर्ड चिरई सभ के जंगल में छोड़ल शुरू क दिहल जाई।\nएशिया के पहिला गिद्ध के पुनर्परिचय कार्यक्रम के हिस्सा के रूप में जून, 2016 में जटायू संरक्षण प्रजनन केंद्र, पिंजौर से दू गो कैप्टिव हिमालयन ग्रिफन के रिहा कइल गइल।\n↑ 1.0 1.1 BirdLife International (2017). "Gyps indicus". खतरा में प्रजाति सभ के आइयूसीएन लाल सूची. 2017: e.T22729731A117875047. पहुँचतिथी 19 November 2021.\n↑ Scopoli, J. A. (1786–88). "Aves". Deliciae Flora et Fauna Insubricae Ticini. An account including new descriptions of the birds and mammals collected by Pierre Sonnerat on his voyages. London: C. J. Clay. पप. 7–18.\n↑ Ferguson-Lees, J.; Christie, D. A. (2001). "Long-billed Vulture Gyps indicus". Raptors of the World. Boston, New York: Houghton Mifflin Harcourt. प. 120. ISBN 0618127623. Unknown parameter |name-list-style= ignored (मदद)\n↑ "The Peregrine Fund". The Peregrine Fund. 2010. ओरिजनल से 2011-05-26 के पुरालेखित. पहुँचतिथी 2011-05-31.\n↑ "BirdLife Fact Sheet: Indian vulture". BirdLife International. पहुँचतिथी 11 August 2014.\n↑ Jagga, Raakhi (7 August 2011). "Banned diclofenac still kills vultures". Express India. पहुँचतिथी 11 August 2014.\n↑ Oppili, P. (7 November 2013). "Long-billed Vulture sighted after 40 years". The Hindu. पहुँचतिथी 11 August 2014.\n↑ Prakash, V.; Bishwakarma, M. C.; Chaudhary, A.; Cuthbert, R.; Dave, R.; Kulkarni, M.; Kumar, S.; Paudel, K.; Ranade, S. (2012). "The Population Decline of Gyps Vultures in India and Nepal Has Slowed since Veterinary Use of Diclofenac was Banned". PLOS ONE.7(11): e49118. Bibcode:2012PLoSO...749118P. doi:10.1371/journal.pone.0049118. PMC 3492300. PMID 23145090. Unknown parameter |name-list-style= ignored (मदद)\n↑ Prakash, V.; Pain, D.J.; Cunningham, A.A.; Donald, P.F.; Prakash, N.; Verma, A.; Gargi, R.; Sivakumar, S.; Rahmani, A.R. (2003). "Catastrophic collapse of Indian white-backed Gyps bengalensis and long-billed Gyps indicus vulture populations". Biological Conservation. 109 (3): 381–390. doi:10.1016/S0006-3207(02)00164-7. Unknown parameter |name-list-style= ignored (मदद)\n↑ Kinver, M. (31 Jan 2014). "Project targets 2016 for Asian vultures release". BBC News. पहुँचतिथी2February 2014.\nविकिमीडिया कॉमंस पर संबंधित मीडिया Gyps indicus पर मौजूद बा।\nविकिप्रजाति पर संबंधित जानकारी Gyps indicus पर मौजूद बाटे।\n"https://bh.wikipedia.org/w/index.php?title=भारतीय_गिद्ध&oldid=721394" से लिहल गइल\nआइ॰यू॰सी॰एन॰ लाल सूची चिंताजनक रूप से खतरा में प्रजाति


प्रयोगकर्ता वार्ता:Kumar Niraj nikhil - विकिपीडिया\nWelcome! Kumar Niraj nikhil\nस्वागतम्! नमस्कार Kumar Niraj nikhil जी, भोजपुरी विकिपीडिया पर राउर बहुत स्वागत बा!\nKumar Niraj nikhil जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 23,306 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n--सरोज(Saroj) (कुरा गर्ने) १९:२५, ५ नवम्बर २०१४ (UTC)\n"https://bh.wikipedia.org/w/index.php?title=प्रयोगकर्ता_वार्ता:Kumar_Niraj_nikhil&oldid=626039" से लिहल गइल\nएह पन्ना पर आखिरी बेर संपादन 24 सितंबर 2018 के 05:19 बजे भइल रहल।


प्रीति करीं अइसे जइसे, कटहर क लासा ! – Anjoria\nNov 27, 2013 गाइकी, दयानंद पाण्डेय, भोजपुरी, मो॰ खलील\nमोहम्मद खलील के गायकी के मादकता, मिठास आ ओकर मांसलता वाली महक लोग का मन में अबहियों ताजा बा. उनकर मिसरी जइसन मीठ आ खनकदार आवाज़ आजुओ मन में जस के तस बसल बावे. काहे कि “प्रीति में ना धोखाधड़ी, प्यार में ना झांसा, प्रीति करीं अइसे जइसे कटहर क लासा” जइसन गीत गाए वाला मोहम्मद खलील सचहु अपना गायकी से ना त धोखाधड़ी कइलन, ना अपना के सुनेवालन के झाँसा दिहलन. बाकिर उनकर अमर गायकी आजु हमनी का जइसे बिसार दिहले बानी जा. उनकर एकहू कैसेट, सी. डी.भा डी. वी. डी. बाज़ार में खोजले ना मिले. तब जब कि भोजपुरी गायकी में उ लता मंगेशकर के पाया के गायक रहले. तबहियों चूंकि बाज़ार में उतर के बाज़ारु जुगाड़बाज़ी से उ परहेज़ करत रहले से अगर उनुके ज़ुबान में कहल जाव त उनकर गायकी कवनो खोंतवा में लुका गइल बा.\nआकाशवाणी के कुछ केंद्रन से उनुकर गावल कुछ बचल-खुचल गाना बीतला दशक ले कबो-कभार बाज जात रहे त लोग झूम जाव. अब त पता ना आकाशवाणी में उनुकर कवनो टेप बाचल बा कि ना आ कि सगरी मेटा दीहल गइल बा, केहू नइखे जानत. लेकिन मोहम्मद खलील जब गावसु त शारदा मां के स्तुति में एगो गीत गावसु कि, ‘माई मोरे गीतिया में अस रस भरि द, जगवा क झूमे जवानी.’ बाकिर का करब, उनुके गावल एगो गीत ह कि, ‘अंगुरी में डंसले बिया नगिनिया हो, हे ननदो दियना जरा द.’ एही गीत के एगो रुपक ह कि, ‘एक त मरीला हम नागिन के डसला से, दूसरे सतावतिआ सेजरिया हे, हे ननदो दियना जरा द.’ भोजपुरी गाइकी में अइसन बिंब आ अइसन रुपक दुर्लभ बा. प्रेम के ई कंट्रास्ट मिलल मुश्किल बा. त मोहम्म्मद खलील के गाइकी के मादकता के ईहे अंतर्विरोध बावे कि लोग उनुका के सुनल चाहत बाड़े बाकिर उनकर सी.डी., भा डी.वी.डी. बाज़ार में नइखे मिलत. दियना बारे वाली कवनो ननदियो नइखे जे उनुका गीतन के सरिहा के ओकरा के लोग के सुलभ करवा के उनुका गाइकी के दियना बुताए बचा सके. उनुका गाइकी के बिरवा के सहेज सके. मोहम्मद खलील के गाइकी के संघर्ष आ एह त्रासदी के छंद बांचल आसान नइखे.\nमोहम्मद खलील बलिया के रहले. रेलवे में ग्रेड फोर के नौकरी करस. गाए बजावे के शौक रहल से बलिए में झंकार नाम से एगो पार्टी बनवले. बलिए के पंडित सीताराम चतुर्वेदी उनुका गाइकी से बहुत प्रभावित भइलन त उनुका के आपन एगो गीत “छलकल गगरिया मोर निरमोहिया” गाए ला दे दिहलन. खलील एकरा के दिल खोल के गवले. फेर त खलील के डंका पीटा गइल. साल १९६५ में खलील के ट्रांसफ़र बलिया से इलाहाबाद हो गइल. इलाहाबाद में भोजपुरी भाषियन के केहू पूछे वाला ना रहे. ओह लोग के तादादो कम रहे. बाकिर इलाहोबाद में खलील भोजपुरी गावत रह गइले. उनुका बचवन से लोग पूछे कि ई अइली, गइली का गावे ले तोहार बाबूजी? बचवन का लगे कवनो जवाब ना होखे.\nखैर, खलील के हारमोनियम बजावे ना आवत रहे. से उ तबला के डग्गा ले के गावे लगले. ओही से गाना के धुन बनावसु. लेकिन जल्दिए उनकर मुलाकात उदय चंद्र परदेसी से हो गइल. फेर त उनकर काम आसान हो गइल आ उ इलाहोबाद में फेर से झंकार पार्टी बना लिहले. तबहिए खलील के एगो अउर गीतकार मिल गइले, गाज़ीपुर के भोलानाथ गहमरी. “कवने खोंतवा में लुकइलू आहि रे बालम चिरई” गीत उहे खलील के दिहले. खलील एहू गीत के झूम के गवलें. अब खलीले खलील रहले. उनका आगा-पीछे केहू अउर ना रहे . कवने खोंतवा में लुकइलू, आहि रे बालम चिरई गीत खलील के पहिचान बन गइल. भोजपुरी गाइकी के प्रतिमान बन गइल. आजुओ बा.\nखलील के गाइकी में आकर्षणे आकर्षण रहल. एक त ठहरल मीठ आवाज, दोसरे ताल आ लय में गजब के संतुलन, तिसरे खलील के अदाकारी. आ ओहपर से सोना प सुहागा ई कि गीतन में नयापन. महेंद्र मिसिर के लिखल, ‘अंगुरी में डसले बिया नगिनिया हो, हे ननदो दियना जरा द’ गीत त जइसे खलील के भोजपुरी गाइकी के मुकुट पहिरा दिहलसि. फेर त भोजपुरीओ गवनई के मान मिले लागल. मानल जाए लागल कि भोजपुरीओ में साहित्य बा, लालित्य बा. सिरिफ सईंया-गोंइया वाली गाइकिए नइखे भोजपुरी में.\nबेकल उत्साही के गीत, ‘गंवई में लागल बा अगहन क मेला/ गोरी झुकि-झुकि काटेलीं धान/ खेतिय भइल भगवान/ हो गोरी झुकि-झुकि काटेली धान’ जइसन गीत खलील आ भोजपुरी दुनु के मान अउरी बढ़ा दिहलसि. “छिंटिया पहिन गोरी बिटिया हो गइलीं” भा फेरू “ले ले अइह बालम बजरिया से चुनरी”, आ कि “लाली लाली बिंदिया” जइसन गीतन से खलील के गाइकी के रंग अउरी टहकार हो गइल. “लागल गंगा जी क मेला, छोड़ऽ घरवा क झमेला” जइसन गीत खलील के गाइकिए के ना भोजपुरी गाइकिओ के धरोहर बन गइली सँ. मोती बी.ए., भोलानाथ गहमरी, हरिराम द्विवेदी, महेंद्र मिश्र, राहगीर बनारसी, युक्तिभद्र दीक्षित, जनार्दन प्रसाद अनुरागी जइसन भोजपुरी गीतकारन के गीतन के खलील अपना >गाइकी में त परोसबे कइले ओह गीतन के संगीतमय आत्मो दिहले. ई अइसहीं ना रहल कि उमाकांत मालवीय, शंभूनाथ सिंह, उमाशंकर तिवारी, ठाकुरप्रसाद सिंह, पंडित श्रीधर शास्त्री जइसन हिंदी के गीतकारो खलील के घरे बइठकी करस इलाहाबाद में.\nमोहम्मद खलील हमरा जानकारी में भोजपुरी के इकलौता गायक हउवें जे भोजपुरी लोकगीत के स्तर में कबो एको पइसा के समझौता ना कइले. बाजो में. ढोलक, हारमोनियम, तबला, सारंगी का साथे-साथ करताल, नगाड़ा आ बांसुरीओ के उ कबहू ना छोड़ले. शायद एही के नतीज़ा रहल कि उ बाज़ार के ना साध पवले. आ आजु उनका गीतन के एको सी.डी.बाज़ार में नइखे. उनके गावल गीत कुछ दोसर गायक बहुते फूहड़ अंदाज़ में ज़रुर गवले आ उ सी डी बाज़ार में ज़रुर बाड़ी स. ई एहसानफ़रामोश गायक खलील के गावल गीतन के त नास कइबे कइले, कतहीं एको शब्द में खलील के गाइकी ला कृतज्ञता नइखन जतवले.\nबतावल जाला कि उनुका गाइकी से प्रभावित हो के एक बेर नौशाद उनुका के मुंबई ले गइले फिलिमन में गवाए ला. खलील अपना मंडली संगे गइबो कइलन मय नगाड़ा वगैरह के. रहलन कुछ दिन मुंबई. बाकिर जब नौशाद उनुका से अपना गाइकी में कुछ बदलाव ले आवे ला लगातार कहे लगलन कि ई अइसे ना हइसे क दीं, त जब बहुत हो गइल त एक दिन खलील नौशाद से हाथ जोड़ लिहलन आ कहलन कि नौशाद साहब ज़रुरत पड़ल त हम भोजपुरी ला अपना के बेंच देब, बाकिर अपना कमाई ला भोजपुरी के ना बेंचब. आ उ चुपचाप आपन टीम लेके वापस इलाहाबाद लवट अइलन.\nसोचीं कि एगो उ दिन रहल भोजपुरी गाइकी के, आ एगो दिन आजु बा कि ढेरहन गायक लोग अपना प्रसिद्धी आ पइसा ला भोजपुरी के रोजे कवनो ना कवनो दाम प नीलाम करत जात बाड़े. भोजपुरी भाड़ में चल गइल त उनुका बला से. १९९१ में जब शुगर का बेमारी के चलते खलील के निधन भइल त उ पचपने साल के रहले. उनका जनाजा में समूचा इलाहाबाद हाजिर रहे. हिंदू, मुसलमान, बंगाली, पंजाबी, छोट-बड़, अमीर गरीब सबही हाजिर रहे.\nपता ना काहे अब बेर-बेर लागत बा कि उनका निधन का साथ ही भोजपुरी गाइकी के उ स्वर्णकाल विदा हो गइल. उनके गाना में कहीं त कवनो खोंतवा में लुका गइल, कनवो अतरा में समा गइल उ भोजपुरी गाइकी. अब भोजपुरी गाइकी में ना त उ अगहन के मेला लागऽता, ना गोरी झुक-झुक के धान काटऽतारी. खलील के गावल उ एगो गीत इयाद आवत बा “प्रीति में ना धोखा धड़ी, प्यार में ना झांसा, प्रीति करीं अइसे जइसे कटहर के लासा !” फेर उ नगाड़ा बाजऽता आ ओकर गूंजो. त अब भोजपुरी गायक लोग भोजपुरी गाइकी में पइसा ला एतना धोखाधड़ी क दिहले बाड़न, भोजपुरी गाइकी के एतना झांसा दे दिहले बाड़े कि बिला गइल बा भोजपुरी गाइकी फूहड़पन आ आर्केस्ट्रा के आवाज में. जे अब कवनो सुगना पर लोभात नइखे, कवनो फुनगी पर लुकात नइखे. आ कवनो अंतरे, कवनो खोंतवा में ना बाज़ार के भाड़ में समा गइल लागत बिया. ना जाने ई कवन नागिन हियऽ जे भोजपुरी गाइकी के अइसन डस गइल. जवना के पटना के बा कतहीं के कवनो वैद्य बोलवला से ई जहर उतरत नइके लउकत हाल-फ़िलहाल. भोजपुरी गाइकी में समाइल प्रीति के उ कटहर के लासा अब बिसरा गइल बा. भोजपुरी गीतन से उ रस सूख गइल बा जवना में दुनिया के जवानी झूम-झूम जात रहे. उ मादकता, मिठास आ ओकर मांसलता जवन कबो खलील बोवले रहले बिला गइल बा.\n(दयानंद पाण्डेय के ब्लॉग सरोकारनामा से साभार)\nOne thought on “प्रीति करीं अइसे जइसे, कटहर क लासा !”\nअनमोल लेख । मो. खलील जी के स्वर में रिकॉर्डेड गीत इलाहाबाद के आकाशवाणी केंद्र से मिल सकता । दयानंद पांडेय जी आ डॉ. ओ. पी. सिंह जी से हमार आग्रह बा कि जो संभव होखे त उपरियावल जाव आ भोजपुरिका का माध्यम से हमनी के उपलब्ध करावल जाव । हम त मो. खलील जी के स्वर सुनेके बहुत दिन से बेचैन बानी। रामरक्षा मिश्र विमल


ना पिसाई भोला भांग के गोला — Ranjeet Singh का सबसे बड़ा हिट काँवर गीत 2019 — Bhojpuri Kanwar Song song download\nHome / ना पिसाई भोला भांग के गोला — Ranjeet Singh का सबसे बड़ा हिट काँवर गीत 2019 — Bhojpuri Kanwar\nना पिसाई भोला भांग के गोला — Ranjeet Singh का सबसे बड़ा हिट काँवर गीत 2019 — Bhojpuri Kanwar\nListen ना पिसाई भोला भांग के गोला — Ranjeet Singh का सबसे बड़ा हिट काँवर गीत 2019 — Bhojpuri Kanwar instantly, press Play.\nना पिसाई भोला भांग के गोला — Ranjeet Singh का सबसे बड़ा हिट काँवर गीत 2019 — Bhojpuri Kanwar listen at any time, for this hit "download" button! Just after that you will have an opportunity to listen to the song withahigh frequency and inagood quality.\nDescription: ना पिसाई भोला भांग के गोला, Ranjeet Singh का सबसे बड़ा हिट काँवर गीत 2019, Bhojpuri Kanwar Song , 'महादेव की कसम है,#पवन सिंह का यह गाना आपके तन मन में #जोश भर देगा,भोला है रखवाला,Jogiya Gangadhari,Baba Sabke Hawe,Pawan Singh,pawan singh movie song,pawan singh new song,pawan singh film song,pawan singh hd video,pawan singh video 2019,pawan singh video gana,bhojpuri video gana 2019,hd video pawan singh,pawan singh new video geet,pawan singh gana,pawan singh viral video,pawan singh 2019,mahadev ki kasam,bhole nath ki kasam,pawan singh latest video song'\nना पिसाई भोला भांग के गोला — Ranjeet Singh का सबसे बड़ा हिट काँवर गीत 2019 — Bhojpuri Kanwar mp4 songs


Himanshu Shukla's Page - JaiBhojpuri.com\nMaleUttar PradeshIndia Like0members like this\nBlog PostsDiscussionsEventsGroupsPhotosPhoto AlbumsVideos Himanshu Shukla's Likes Himanshu Shukla's Page\nशशि कुमार सिंह (SHASHI) leftacomment for Himanshu Shukla"प्रणाम आ जय भोजपुरी\nबहुत बहुत बधाई आ शुभकामना रउवा जनमदिन पे ।\nजय भोजपुरी"Nov 3, 2012Rajeev Mishra "राजीव भोजपुरिया" leftacomment for Himanshu Shukla"प्रणाम भाई जी ,\nराउर स्वागत बा जय भोजपुरी परिवार में आईं मिलके कुछु कईल जाऊ अपना माटी, अपना गाँव औरु अपना माई भाषा खातिर........... जय भोजपुरी जीय भोजपुरी !"Feb 16, 2012संजीव सिंह leftacomment for Himanshu ShuklaFeb 8, 2012जय भोजपुरी leftacomment for Himanshu Shukla"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Feb 5, 2012Himanshu Shukla is nowamember of JaiBhojpuri.comFeb 4, 2012 Welcome Them! RSS\nIshwar Ki Rachana\nAt 4:08pm on November 3, 2012, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 7:02pm on February 16, 2012, Rajeev Mishra "राजीव भोजपुरिया" said… प्रणाम भाई जी ,\nराउर स्वागत बा जय भोजपुरी परिवार में आईं मिलके कुछु कईल जाऊ अपना माटी, अपना गाँव औरु अपना माई भाषा खातिर........... जय भोजपुरी जीय भोजपुरी ! At 6:34pm on February 8, 2012, संजीव सिंह said… At 10:15pm on February 5, 2012, जय भोजपुरी said… प्रणाम ,जय भोजपुरी


भोजपुरी दिल प राज अवुरी लगातार विकास करे वाली भाषा ह: कपिलदेव मिश्र\nडॉ॰ हरेश्वर राय |\nकार्यक्रम के संयोजक स्मृति तिवारी के संचालन बहुत संतुलित अवुरी सभके खुश राखे वला रहे।\nभोजपुरी आज दुनिया के बहुत बड़ हिस्सा में आपन जगह बना चुकल बिया आ लगातार एकर बिकास आ प्रसार होत जा रहल बा। इ बात कुछ दिन पहिले मध्य प्रदेश के सतना में भोजपुरी समाज के ओर से आयोजित एगो समारोह में मुख्य अतिथि के रूप में पहुंचल रानी दुर्गावती विश्वविद्यालय के कुलपति प्रोफेसर कपिलदेव मिश्र जी कहनी।\nसतना माइन्स के वाइस प्रेसिडेंट श्री अशोक सिंह जी के अध्यक्षता में संपन्न एह कार्यक्रम में भोजपुरी कपिलदेव मिश्र कहनी कि 'भोजपुरी दिल प राज करेवाली भाषा ह अवुरी एकर लगातार विकास अवुरी प्रसार होखता।'\nकार्यक्रम के संबोधित करत कपिल देव मिश्रा\nए कार्यक्रम के शुरुआत में सतना भोजपुरी समाज के अध्यक्ष शैलेन्द्र उपाध्याय जी अतिथि लोगन के स्वागत कइनी आ भोजपुरी समाज के कामकाज के बारे में जानकारी दिहनी।\nएह मौका प भोजपुरी समाज के बुजुर्ग, एनके पाण्डेय, शिवजी सिंह, महंथ सिंह आ केएल यादव आदि के शाल-श्रीफल से सम्मानित कइल गइल। एकरा संगे-संगे प्रतिभाशाली विद्यार्थी में से आदर्श त्रिपाठी, पूजा यादव, सृष्ठि उपाध्याय, अजय सिंह, आकृति सिंह, प्रतिक सिंह, पलक उपाध्याय, आदेश मिश्र, अंजलि राय आशुतोष तिवारी आ अंकिता तिवारी के भी सम्मानित कईल गइल।\nप्रतिभाशाली विद्यार्थी के सम्मान सम्मारोह\nमेलोडी आस्था ग्रुप के प्रमोद शर्मा जी के ओर से ए मौका प भोजपुरी गीतन के मनमोहक प्रस्तुति भइल जबकि कार्यक्रम के आयोजन में विकास पाण्डेय, वीरेन्द्र तिवारी, शैलेन्द्र उपाध्याय, ओपी अस्थाना, संजय सिंह, संजय यादव जी के प्रमुख भूमिका देखाई देलस।\nडॉक्टर हरेश्वर राय\nस्मृति तिवारी के संचालन आ डॉ. हरेश्वर राय के ओर से अंत में आभार जतावल ए कार्यक्रम के मुख्य प्रस्तुति में से रहे। ए सभके अलावे ए कार्यक्रम में टीएम सिंह , शशि सिंह, मदन सिंह, धनञ्जय सिंह, रजनीकांत सिंह, सरिता तिवारी, पुष्प उपाध्याय, पूनम पाण्डेय, सीमा सिंह, निधा सिंह, डॉ. बिनोद रस्तोगी आ डॉ. नवीन कुमार के उपस्थिति सराहे जोग बाटे।\nFirst Update: 25 December, 2017 11:00 AM


हर हाथ के काम चाहीं , काम के पूरा दाम चाहीं ........... - JaiBhojpuri.com\nहर हाथ के काम चाहीं , काम के पूरा दाम चाहीं ...........\nPosted by sanjay kumar singh on January 27, 2012 at 11:44am\nसभे के हार्दिक प्रणाम ,\nगणतंत्र दिवस के पावन अवसर पर पंजवार , सिवान के प्रभा-प्रकाश डिग्री कालेज के परिसर में गजब के उत्साह रहे . काहें ना रहे -एह दिन" नर्मदा बचाओ आन्दोलन " से जुडल नेत्री मेधा पाटकर जी एजुगा आवे के रहली . भोजपुरिया स्वाभिमान सम्मलेन -२ के सफल आयोजन के बाद प्रभा -प्रकाश डिग्री कालेज वैसे भी चर्चा में बाटे . एह साल के गणतंत्र दिवस समारोह के मुख्य अतिथि मेधा पाटकर के नाम एह क्षेत्र के बुद्धिजिवी लोगन खातिर नया त ना रहे लेकिन इनका काम के बारे में एजुगा के लोग बहुत ज्यादा भी ना जानत रहे . जैसहीं मेधा जी माइक पकडली , लोग उनका साथे उनका रौ में बहत चल गइल .किसान , दलित ,आदिवासी , आ विकास के नाम पर विस्थापन के मार झेल रहल लोगन के पीड़ा के दस्तूर जब आरम्भ भइल त ख़तम होखे के नाम ना लेत रहे .\nसंविधान के मूल भावना आ जमीनी सच्चाई के बीच के अंतर पर प्रकाश डालत मेधा जी कहली ,"हमनी के देश के आर्थिक नीति से सामाजिक विषमता के खाई और बढ़ल जात बा . एकरा के पाटे खातिर गांधी जी के" ट्रस्टीशिप नीति " के अपनावे के पड़ी . पूंजीपति आ उद्योगपति अगर ई मान लिहें की उनका पास जवन अकूत संपदा बा उ उनकरा लगे राष्ट्र के धरोहर बा त एह देश के वंचित लोगन के दशा और दिशा बदल जाई . " चुनाव सुधार के बात करत राईट टु रिकाल आ राईट टु रिजेक्ट के भी बात कैली .संसद में महिला लोगन के अपेक्षाकृत कम संख्या पर अफ़सोस व्यक्त करत कहली कि " हर संसदीय क्षेत्र से दू गो प्रतिनिधि के चुनाव होखे के चाहीं -एगो पुरुष आ एगो महिला , तब जाके आधा आबादी के प्रतिनिधित्व मिल सकी ."\nएह अवसर पर भोजपुरिया माटी के बखान करत उ इहो कहली कि इ माटी देश में क्रांतिकारी बदलाव लियावे में हमेशा अहम् भूमिका निभवले बिया . आज जब देश के सामाजिक आर्थिक नीति में व्यापक बदलाव के जरुरत महसूस कैल जा रहल बा एह माटी से बहुत ज्यादा के उम्मीद बा .जब कार्यक्रम समाप्त भइल त पांडाल एह नारा से गुंजत रहे -"हर हाथ के काम चाहीं, काम के पूरा दाम चाहीं ."\nजय भोजपुरी मंच पर मेधा पाटकर .......\nभोजपुरिया माटी के आह्वान करत मेधा पाटकर उपस्थित जन समुदाय .......\nभाव नृत्य प्रस्तुत करत कस्तूरबा बालिका विद्यालय के छात्रा ........तिरंगा लहर रहल बा ......\nखाना खात मेधा पाटकर ................\nआयोजन के सफल बनावे वाला नवचेतना के सिपाही आ अन्य लोग ..............साथ में मेधा पाटकर Views: 74\nComment by नबीन भोजपुरिया ( NB ) on January 27, 2012 at 2:28pm संजय भाई प्रनाम आ जय भोजपुरी पंजवार के धरती आ नवचेतना के सिपाही आ पंजवार के जनता , राजनैतिक , सांस्कृतिक , शैक्षिक , सामाजिक माने हर तरह से एक दम उस्ताद बा लो जागरुक बा लो आ एह चीज के परतोख एक हाली दु हाली ना कई हाली हम देखनी । चाहे उ गांव मे पुस्तकालय होखे भा , क्विज प्रतियोगिता , भा प्रभा प्रकाश डिग्री कालेज के निर्मान होखे भा भोजपुरिया स्वाभिमान सम्मेलन होखे हर बेरि हम ओह माटी के उत्साह ओजुगा के लोगन के जोश देखले बानी आ हम उमेद कई सकेनी की मेधा पाटकर भी एह बात के एह भाव के बुझले होईहे । बाकी हम एह बात से सहमत बानी आ ई बात एक दम सही बा की हर हाथ के काम चाही । काल्हु प्रमोद जी कुछ अईसने चीजन प एगो बहस छेडले बानी , आ सांचो अब ई एक दम जरुरी हो गईल बा की सांच बात के सब केहु बुझो जानो सुनो आ फेरु ओहि लेखा करो । पंजवार के माटी के ओजुगा के लोगन के आ नवचेतना के एक हाली फेरु से इयाद दिआवे खाति बहुत बहुत धन्यवाद ! जय भोजपुरी Comment by संजीव सिंह on January 27, 2012 at 9:28pm संजय जी प्रणाम,\nपहीले त गणतंत्र दिवस के हार्दिक शुभकामना अउर बधाई बावे।\nपंजवार के माटी के महक के एहसास कर के अउर नवचेतना के जवान लोग के उत्साह देख मन बहुत गद-गद हो जात बावे। अउर शरीर के अंदर कुछ अलग तरह के, कुछ नया कर गुजरे के ललक जगा देत बावे। नवचेतना के सदस्य लोग मे अपना कर्तव्य के प्रति अजब रूझान बावे जवन की जबरदस्त त बडले बा ऐकर कवनो जोड भी नईखे। मेधा पाटकर जी के अहवान प नवचेतना मे अउर भी जादा जोश आई अउर ऊँहा के सोच प खरा उतरी लो।\nComment by FAIYAZ AHMAD [RINKU] on January 28, 2012 at 8:12pm संजय भाई जय भोजपुरी,\nगणतंत्र दिवस के हार्दिक शुभकामना और बहुत बहुत बधाई|\nपंज्वार के माटी और उहा के लोग के धमक दुनिया देख चुकल बा|\nपंज्वार के लोगन के उत्साह के सलाम|\nधन्यवाद Comment by NOORAIN ANSARI on January 30, 2012 at 4:14pm संजय जी प्रणाम और जय भोजपुरी..\nभोजपुरिया स्वाभिमान सम्मलेन -२ के सफल आयोजन के बाद पंजवार के धरती पर मेधा पाटकर जी के आगमन वोही जग के लोग के जागरूकता के बहूत बड़ा परिचायक बा..\nपंजवार के निवासी सब के और नव चेतना के सब बहादुर जवन लोग के हमार तहे दिल से सलाम..\nबहूत बहूत धन्यवाद..संजय जी जय भोजपुरी परिवार के एतना बढ़िया समाचार से अवगत करावे खातिर.. Comment by Rajeev Mishra "राजीव भोजपुरिया" on January 31, 2012 at 9:53am प्रणाम संजय भाई जी,\nवाह बहुते नीक लागल फेरु एक हाली अइसन\nमाहोल देख के बस असहीं माट्टी के सेवा होत रहो\nकाया सफल होजाई !\nजय भोजपुरी जिय भोजपुरी ! Comment by Ashutosh Ranjan on February 2, 2012 at 10:04pm संजय भाई प्रनाम,\nराउर आलेख के एह शीर्षक से हम पूर्णतया सहमत बानी. टैक्स के रूप में एतना पैसा वसुलला के बावजूद भी सामाजिक सुरक्षा के नाम पर खाली भ्रष्टाचार के बोलबाला बा.....


सीसीएल में फेरू उतरी ‘भोजपुरी दबंग’ कुछ नया खिलाड़ियन का साथे – Anjoria\nसीसीएल में फेरू उतरी ‘भोजपुरी दबंग’ कुछ नया खिलाड़ियन का साथे\nOctober 19, 2013 Editor फिल्म, मनोरंजन 0\nभोजपुरी सिनेमा के महानायक मनोज तिवारी के कप्तानी आ भोजपुरी सुपर स्टार दिनेशलाल यादव के उपकप्तानी वाली टीम ‘भोजपुरिया दबंग’ एहू साल सेलीब्रेटी क्रिकेट लीग (सीसीएल) खेले उतरी. एह टीम में अबकियो भोजपुरी सिनेमा के तमाम सितारा क्रिकेट के पिच पर चौका छक्का लगावत लउकीहें.\nएह टीम में अबकी ओहू लोग के खेले के मौका मिली जे कवनो कारण से पिछला बेर टीम में ना रहले. ‘भोजपुरिया दबंग’ टीम के प्रवक्ता शशिकांत सिंह आ रंजन सिन्हा बतावत बाड़े कि जवन खिलाड़ी एह टीम में शामिल होखल चाहत बाड़े से टीम प्रबंधक विकास से मोबाइल नम्बर 9930897875 पर संपर्क कर सकेले. टीम में शामिल होखे ला दू गो शर्त राखल गइल बा. पहिला त ई कि कम से कम एगो फिलिम के मुख्य भा समानांतर नायक रहल होखसु जवन फिलिम नवम्बर 2013 से पहिले रिलीज हो चुकल होखे. दुसरका कि टीम में शामिल होखे से पहिले चयन प्रक्रिया से गुजरे पड़ी. एकरा खातिर मुंबई के गोरेगांव पश्चिम स्थित महेश नगर के वीनस स्पोर्ट्स अकादमी के मैदान में 12, 13 आ 20 अक्टूबर के आपन कौशल देखावे होखी.\n‘गंगा के लाल काशी विश्वनाथ’ के मुहूर्त गाना रिकार्डिंग करा के


दू दिन ले हड़ताल पर रहलें यूपी के राज्य कर्मचारी – टटका खबर\nदू दिन ले हड़ताल पर रहलें यूपी के राज्य कर्मचारी\nकाल्हु मंगल आ आजु बुध का दिने यूपी के राज्य कर्मचारी हड़ताल प रहलें जवना चलते सरकारी कार्यालयन आ अस्पतालन में कामकाज ठप पड़ गइल. एह हड़ताल में 230 गो कर्मचारी संगठन शामिल भइलें. रोडवेज आ बिजली विभाग एह हड़ताल मेंं ना रहुवे.\nराज्य कर्मचारी संयुक्त परिषद एकीकृत के प्रदेश अध्यक्ष हरि किशोर तिवारी आ प्रदेश महामंत्री अतुल मिश्रा कहलें कि अगर जल्दी से ओह लोग के माँग ना मानल गइल त ऊ लोग जल्दिए बेमियादी हड़ताल पर जा सकेला.\nजान जाईं कि जब जब कवनो राज्य के चुनाव नियराला तब तब ओहिजा के सरकारी कर्मचारी आपन आपन मांग ले के खड़ा हो जालें. ओही लोग के पता रहेला कि चुनाव का चलते ओह लोग के मांग मानल सरकारी दल खातिर मजबूरी जइइसन हो जाई.\nTags: राज्य कर्मचारी, हड़ताल


दिल्ली में छठ पूजा के तइयारी जोर धइलसि – Anjoria\nखबर पर्व त्योहार सरोकार\nदिल्ली में छठ पूजा के तइयारी जोर धइलसि\nNov 17, 2012 छठ पूजा\nमुख्‍यमंत्री शीला दीक्षित के ज्ञापन सँउपत भोजपुरी समाज दिल्‍ली के अध्‍यक्ष अजीत दुबे आ पूर्वांचल के अउरी समाजसेवी आ बुद्धिजीवी\nदिल्ली में छठ पूजा के तइयारी अपना चरम पर बा. शनिचर का दिने नहाय खाय क साथ ही चार दिन के महापर्व छठ पूजा के शुरुआत हो जाई. छठ पूजा खातिर जरूरी पूजन सामग्री बिहार, उत्तर प्रदेश आ झारखंड के शहरन से राजधानी दिल्ली पहुंच चुकल बा. भोजपुरी समाज दिल्ली के अध्यक्ष अजीत दुबे बतावत बाड़ें कि अबकी दिल्ली में एक हजार से अधिका जगहन पर छठ पूजा करे के तइयारी भइल बा. दिल्ली सरकार 49 गो बड़का घाटन पर साफ-सफाई से लगाइत सुरक्षा आ सीसीटीवी कैमरा के इंतजाम कइले बिया. एकरे अलावे अनेक इलाकन में स्थानीय लोग अउर संस्थन के मदद से छठ पूजा के आयोजन कइल गइल बा. अजीत दुबे कहलन कि अबकिओ छठ घाटन पर 35 लाख से अधिका लोगन के भीड़ जुटे वाली बा हालांकि छठबरती लोग पाँचे छह लाख रही काहें कि बहुते लोग छठ करे अपना अपना गाँवे चल गइल बा.\nश्रद्धालु एह पर्व के बिना कवनो दिक्कत परेशानी के मना सकसु, एह ला दिल्ली सरकारो अपना ओर से कवनो कोर कसर बाकी नइखे छोड़ले. गौरतलब बा कि भोजपुरी समाज दिल्ली के अध्यक्ष अजीत दुबे के अगुआई में पूर्वांचल के बुद्धिजीवियन आ समाजसेवियन के एगो प्रतिनिधिमंडल पिछला 14 नवम्बर के दिल्ली के मुख्यमंत्री शीला दीक्षित संगे एगो बइठक कइल आ उनुका से छठ का मौका पर जरूरी सुविधा (जइसे कि घाटन के साफ-सफाई, यमुना नदी में पानी, सुरक्षा वगैरह) मुहैया करावे के निहोरा कइलसि आ साथ ही पूर्वांचल ला विशेष रेलगाड़ीयन के चलवावे ला गोहार लगवलसि.\nएह बइठक में मुख्यमंत्री के संसदीय सचिव विधायक मुकेश शर्मा के बड़हन भूमिका रहल आ मुख्यमंत्री सकारात्मक कार्रवाई के आश्वासन देत कुछ मुद्दन पर ओहिजे निर्देशो जारी कर दिहली. पिछला तीन दिन में दिल्ली के मुख्यमंत्री शीला दीक्षित छठबरतियन के सुविधा ला बहुते काम कइले बाड़ी जवना में यमुना नदी में पानी छोड़े ला हरियाणा सरकार से बातचीत कइल, छठ घाटन के साफ-सफाई करावल, आ चुस्त-दुरूस्त सुरक्षा व्यवस्था ला जरूरी उपाय कइल आ पर्याप्त रेलगाडियन के इंतजाम करे ला रेल मंत्री पवन बंसल से बातचीत खास बा.\nछठ पर्व पर श्रद्धालुअन के सुविधा ला सरकारी इंतजामन पर संतोष जतावत अजीत दुबे कहलन कि सरकार के ई पहल दिल्ली के कुल आबादी के पचीस फीसदी पूर्वांचलियन आ लोक आस्था के एह पर्व खातिर आस्था आ सम्मान देखावत बा.\nमुख्यमंत्री शीला दीक्षित कइली "भोजपुरी पंचायत पत्रिका" के लोकार्पण


दलित स्मारक घोटाला में नसीमुद्दीन आ बाबूसिंह पर लोकायुक्त के फाँस – टटका खबर\nदलित स्मारक घोटाला में नसीमुद्दीन आ बाबूसिंह पर लोकायुक्त के फाँस\nचौदह अरब से अधिका, १४,१०,५०, ६३,२०० रुपिया, के दलित स्मारक घोटाला के शिकायत के जाँच कइला का बाद यूपी के लोकायुक्त मेहरोत्रा मायावती के बेदाग बता दिहले बाकिर उनुका दू गो मंत्रियन के दोषी बतावत एह लोग से वसूली के सलाह दिहले बाड़न. घोटाला के साठ फीसदी हिस्सा एह दुनु मंत्रियन से वसूले के सिफारिश कइले बाड़न लोकायुक्त. एह मामिला में कुल १९९ लोग पर आरोप लगावल गइल ब. सपा प्रवक्ता राजेन्द्र चौधरी कहलन कि दोषियन के हर हाल में जेल जाए के पड़ी.\nTags: घोटाला, बसपा, सपा\nआगि लगाके जमालो पूछली – अगिया बुतावत काहे नइखऽ